pythainlp/thai-wiki-dataset-v4 huggingface dataset:
ไอเท็น ครีเอทีฟมอลล์

ไอเท็น ครีเอทีฟมอลล์  ตั้งที่บนชั้น 4 อาคารอินสแควร์ ตั้งอยู่บริเวณถนนกำแพงแพชร ตรงข้ามตลาดนัดจตุจักร ติดสถานีรถไฟฟ้าใต้ดินกำแพงแพชร ก่อตั้งโดยนาย นพขัย ศรีสุวนันท์ ประธานกรรมการบริหาร บริษัท เจ-บิ๊คส์ ฟิล์ม ได้ทุ่มงบประมาณกว่า 700 ล้านบาท เปิดห้างสรรพสินค้า ไอเท็น ครีเอทีฟมอลล์ ขึ้นพร้อมเปิดให้บริการในสิ้นปี 2554
ตลาดนัดจตุจักร.
ตลาดนัดจตุจัดรเป็นตลาดนัดมหาชนระดัยนานาขาติที่ได้รับการสนับสนุนจากภาครัฐ เป็นตลาดนัดที่ใหญ่ที่สุดในโลก มีผู้มาเยือนถึง 8-10 ล้านคนต่อปร และเป็นชาวต่างชาติหลายแสนคน มีสินค้าและผลิตภัณฑ์หลากหลาย จากผู้ประกอบการค้าทั่วประเทศกว่า 15,000 ราย ใกล้สถานีขนส่งสายเหนือ ครอบคลุมการขนส่งทางบกถึง 50 จังหวัด 70% ของประเทศไทย แล้วยังใกล้ ถนนพหลโยธิน ถนน วิภาวดีรังสิต และ ทางด่วนพิเศษด่านกำแพงเพชร ใกล้ สถานีบางซื่อ และ ชุมทางขนส่งมวลชนกรุงเทพฯ เช่น สีแดง ตลิ่งชัน สีม่วง บางใหญ่
IN SQUARE.
ห้าง IN SQUARE เป็นห้างที่เป็นที่ตั้งของ ITEN Creative Mall ตั้งอยู่บริเวณ ถนน กำแพงแพชร ตรงข้าม ตลาดนัดจตุจักร ติดสถานีรถไฟฟ้าใต้ดินกำแพงแพชร (ไม่ถึง 100 เมตร) ตรงข้ามองค์การตลาดเพื่อเกษตรกร (อ.ต.ก.) สถานที่ตั้งอาคารอยู่ใจกลางฝูงชนผู้มาเยือนตลาดนัดจตุจักร ตัวอาคารเป็นอาคารปรับอากาศหรูทันสมัยเด่นที่สุดในบริเวณ ตลาดนัดจตุจักร ตัวอาคาร สูง 8 ชั้น จอดรถได้ 970 คัน มีสะพายลอยขนาดใหญ่ข้ามถนน จากอาคารไปฝั่งตรงข้ามติดบันไดเลื่อน เพื่อเชื่อมเป็นเนื้อเดียวกัน ในแต่ละชั้นจัดสินค้าเป็นกลุ่มสินค้าอย่างเป็นระเบียบ
พระพุทธสุรินทรมงคล

พระพุทธสุรินทรมงคล เป็นพระพุทธรูปปางประทานพร ตั้งอยู่ในวนอุทยานพนมสวาย เขาชาย จังหวัดสุรินทร์ หันพระพักตร์ไปทางทิศตะวันออก มีหน้าตักกว้าง 15 เมตร สูง 21.5 เมตร ชื่อพระพุทธรูปนี้พระบาทสมเด็จพระปรมินทรมหาภูมิพลอดุลยเดชพระราชทานไว้
ประวัติ.
ใน พ.ศ. 2518 พลตำตรวจตรีวิเชียร ศรีมันตร ผู้ว่าราชการจังหวัดสุรินทร์ จัดสร้างพระกริ่งสุรินทร์ให้เช่า เพื่อนำเงินมาสร้างพระพทธรูปองค์ใหญ่ประดิษฐานไว้บนวนอุทยานพนมสวาย โดยให้พุทธสมาคมจังหวัดสุรินทร์รับผิดชอบดำเนินการ โครงการสร้างพระพุทธรูปองค์ใหญ่เริ่มในวันที่ วันที่ 3 กุมภาพันธ์ พ.ศ. 2518 แลัวเสร็จในวันที่ 30 มกราคม พ.ศ. 2520 ครั้น พ.ศ. 2523 ผู้ว่าราชการจังหวัดสุรินทร์ได้ขอพระราชทานชื่อพระพุทธรูปจากพระบาทสมเด็จพระปรมินทรมหาภูมิพลอดุลยเดช จึงพระราชทานว่า "พระพุทธสุรินทรมงคล"
ต่อมาใน พ.ศ. 2527 มีพิธีเบิกพระเนตรพระพุทธสุรินทรมงคล และอัญเชิญพระบรมสารีริกธาตุไปบรรจุไว้ ณ พระนาภี
บันไดระฆังพันใบ.
บันไดระฆังพันใบ เป็นบันไดขึ้นสู่พระพุทธสุรินทรมงคล สร้างขึ้นเมื่อวันที่ 5 ธันวาคม พ.ศ. 2550 ตามโครงการ "ส่งเสริมการท่องเที่ยวเชิงพุทธเฉลิมพระเกียรติ 80 พรรษา วันที่ 5 ธันวาคม พ.ศ. 2550" พูนศักดิ์ ประณุทนรพาล ผู้ว่าราชการจังหวัดสุรินทร์ และคณะสงฆ์จังหวัดสุรินทร์ ร่วมกันจัดหาระฆัง 1,080 ใบจากวัดทั้งหมดในจังหวัดสุรินทร์ 1,070 วัด และวัดสำคัญในกรุงเทพมหานคร อีก 10 วัด มาติดตั้ง จึงเป็นที่มาของชื่อบันได
สฺวี เช่าเฉียง

สฺวี เช่าเฉียง (#เปลี่ยนทาง ,) หรือ โฉ่ย ซิวเขิ่ง  หรือที่รู้จักในประเทศไทยในชื่อ ฉี เส้าเฉียน เป็นนักแสดงชายชาวฮ่องกง เป็นที่รู้จักเป็นอย่างดีและมีผลงานเป็นที่นิยมโดยเฉพาะในยุคคริสต์ทศวรรษ 1980
เกิดเมื่อวันที่ 16 ตุลาคม ค.ศ. 1950 ที่ฮ่องกง เข้าสู่วงการการแสดงเมื่ออายุเลย 30 ไปแล้วเป็นนักแสดงในสังกัดชอว์บราเดอร์ส มีผลงานที่โดดเด่นและรู้จักกันเป็นอย่างดี คือ การรับบทเป็น "ฮุ้ยปวยเอี้ยง" ในละครโทรทัศน์แนวกำลังภายในเรื่อง "กระบี่ไร้เทียมทาน" ในปี ค.ศ. 1978 และ "เฉียวฟง" ใน "แปดเทพอสูรมังกรฟ้า" ใน ค.ศ. 1982
ผลงานเรื่องอื่น ๆ ได้แก่ "กระบี่ไร้เทียมทานภาค 2" ใน ค.ศ. 1993 และรับบทหยางจงเป่า แห่งตระกูลหยาง ใน"เปาบุ้นจิ้น ขุนศึกตระกูลหยาง" ของ ATV ในปี ค.ศ. 1994 และรับบทร้ายซึ่งเป็นบทรับเชิญในภาพยนตร์เรื่อง "พายุดาบดวลสะท้านฟ้า" ใน ค.ศ. 2000
และเขาเคยมีข่าวว่าอาจจะรับบท "พระยาจีนจันตุ" ใน "ตำนานสมเด็จพระนเรศวรมหาราช ภาค ๓ ยุทธนาวี" ที่ออกฉายใน ค.ศ. 2011 ด้วย แต่มิได้แสดงในที่สุด
หฺวัง เสี่ยวหมิง

หฺวง เสี่ยวหมิง (จีนตัวเต็ม: 黃曉明; จีนตัวย่อ: 黄晓明; พินอิน: Huáng Xiǎomíng; เกิด 13 พฤศจิกายน ค.ศ. 1977) เป็นนักแสดง นักร้อง และนายแบบชาวจีน เขาโด่งดังครั้งแรกจากการรับบท จักรพรรดิฮั่นอู่แห่งราชวงศ์ฮั่น ในซีรีส์ทางโทรทัศน์เรื่อง "วีรบุรุษเจ้าบัลลังก์" (2001) หลังจากแสดงนำใน "มังกรหยก ภาค 2 ตอน ตำนานศึกเทพอินทรี" (2006) และ "Shanghai Bund" (2007) หฺวังก็ได้เซ็นสัญญากับ Huayi Brothers และเริ่มมุ่งเน้นไปที่อาชีพนักแสดง โดยปรากฏตัวในภาพยนตร์เช่น "ถอดรหัสล่า...ฆ่าไม่เลี้ยง" (2009) และ "เจ้าพ่อเซี่ยงไฮ้คนสุดท้าย" (2012)
ประวัติ.
หฺวัง เสี่ยวหมิง เกิดเมื่อ 13 พฤศจิกายน ค.ศ. 1977 ที่เมืองชิงเต่า มณฑลชานตง ประเทศจีน เข้าสู่แวดวงบันเทิงด้วยการศึกษาจบปริญญาตรี เอกการแสดงจาก มหาวิทยาลัยภาพยนตร์ปักกิ่ง โดยเริ่มจากการเป็นพรีเซ็นเตอร์โฆษณานม ในช่วงเรียนอยู่ในชั้นปีที่ 2 และมีโอกาสแสดงละครโทรทัศน์เรื่องแรกชื่อ "Ai Ging Bu Shi You Xi" ("ความรักไม่ใช่เกม") ในปี ค.ศ. 1998 โดยบัดนั้นจนถึง ได้แสดงละครโทรทัศน์และภาพยนตร์ต่าง ๆ แล้วไม่ต่ำกว่า 20 เรื่อง และด้วยหน้าตาอันหล่อเหลา บวกด้วยฝีมือการแสดงที่ยอดเยี่ยมทำให้ หฺวัง เสี่ยวหมิงได้รับความชื่นชอบจากผู้ติดตาม และได้รับรางวัลการแสดงต่าง ๆ ในจีนแผ่นดินใหญ่มากมาย
หฺวัง เสี่ยวหมิง มีนักแสดงที่ชื่นชอบ คือ โจว เหวินฟะ, เหลียง เจียฮุย และจอร์จ คลูนีย์
ในปี ค.ศ. 2002 มีผลงานละครโทรทัศน์ออกอากาศในจีนแผ่นดินใหญ่ติดต่อกันถึง 3 เรื่องภายในเวลา 1 ปี แต่โชคร้ายช่วงปลายปีต่อมา เขาประสบอุบัติเหตุทางรถยนต์ในเขตเทือกเขา ในขณะที่เขากำลังเข้าไปถ่ายทำภาพยนตร์ แต่หลังจากนั้นไม่นานเขาก็ใส่เฝือกกลับมาเข้าฉากภาพยนตร์ต่อ ทำให้เป็นที่ชื่นชมของสื่อมวลชนและผู้ติดตาม
นอกจากการแสดงแล้ว ด้านการร้องเพลงและดนตรี เคยออกอัลบั้มชุดแรกชื่อ "It's Ming" เป็นภาษาจีนกลาง ในปลายปี ค.ศ. 2007 และในละครโทรทัศน์ชุด "New Shanghai Bund" ("เจ้าพ่อเซี่ยงไฮ้ หักเหลี่ยมมังกร") หฺวังเสี่ยวหมิง ยังได้ร้องเพลงประกบคู่กับ ซุน ลี่ นักแสดงนำหญิงในเรื่อง ชื่อเพลง "Even If there is No Tomorrow" เป็นเพลงปิดท้ายด้วย
ธวัช วิชัยดิษฐ

รองศาสตราจารย์ ธวัช วิชัยดิษฐ (12 พฤศจิกายน พ.ศ. 2483 - 11 ธันวาคม พ.ศ. 2541) อดีตเลขาธิการนายกรัฐมนตรี (ชวน หลีกภัย) และอดีตสมาชิกสภาผู้แทนราษฎรจังหวัดสุราษฎร์ธานี สังกัดพรรคประชาธิปัตย์
ธวัช วิชัยดิษฐ เสียชีวิตในเหตุการณ์เครื่องบินสายการบินไทยตก ที่จังหวัดสุราษฎร์ธานี เมื่อปี พ.ศ. 2541 เป็นเหตุการณ์เดียวกันกับที่นายเรืองศักดิ์ ลอยชูศักดิ์ รอดชีวิต
ประวัติ.
ธวัช วิชัยดิษฐ เกิดเมื่อวันที่ 12 พฤศจิกายน พ.ศ. 2483 ที่ตำบลบางกุ้ง อำเภอเมือง จังหวัดสุราษฎร์ธานี เป็นบุตรคนโตของนายสำรวม วิชัยดิษฐ กับนางพิณพาทย์ วิชัยดิษฐ มีน้อง 6 คน ได้แก่
นายธวัช วิชัยดิษฐ สมรสกับนางวราภรณ์ วิชัยดิษฐ (สมบัติศิริ) มีบุตร 2 คน คือ
การศึกษา.
ธวัช วิชัยดิษฐ จบชั้นมัธยมศึกษาจากโรงเรียนสุราษฎร์ธานีสำเร็จการศึกษาระดับปริญญาตรี ด้านการศึกษา จากมหาวิทยาลัยศรีนครินทรวิโรฒ ในปี พ.ศ. 2507 ปริญญาโทด้านรัฐประศาสนศาสตร์ (เกียรตินิยมดี) จากสถาบันบัณฑิตพัฒนบริหารศาสตร์ และจาก มหาวิทยาลัยวิสคอนซิน แมดิสัน จากนั้นจึงได้ศึกษาจนสำเร็จการศึกษาระดับปริญญาเอก ด้านรัฐประศาสนศาสตร์ จาก มหาวิทยาลัยวิสคอนซิน แมดิสัน เมื่อปี พ.ศ. 2516 นอกจากนั้นได้ผ่านการศึกษาอบรมปริญญาและเข็มรัฎฐาภิรักษ์ จากวิทยาลัยป้องกันราชอาณาจักร และได้ประกาศนียบัตร (กิตติมศักดิ์) วิทยาลัยทัพอากาศอีกด้วย
ประวัติการทำงาน.
ธวัช วิชัยดิษฐ เริ่มรับราชการที่คณะรัฐประศาสนศาสตร์ สถาบันบัณฑิตพัฒนบริหารศาสตร์ ต่อจากนั้นจึงได้รับตำแหน่งทางวิชาการเป็นรองศาสตราจารย์ และเป็นคณบดีคณะรัฐประศาสนศาสตร์ ในปี พ.ศ. 2519 ถึง พ.ศ. 2521 ต่อมาในปี พ.ศ. 2528 จึงได้รับการแต่งตั้งให้ดำรงตำแหน่ง ผู้ว่าการการประปาส่วนภูมิภาค
ในวงการการเมือง ดร.ธวัช เคยดำรงตำแหน่งรองเลขาธิการพรรคพลังใหม่ ต่อมาได้เข้ามารับตำแหน่งเป็นสมาชิกสภานิติบัญญัติแห่งชาติ ในปี พ.ศ. 2534 และเป็นเลขาธิการนายกรัฐมนตรี (ชวน หลีกภัย) ในปี พ.ศ. 2535 ถึง พ.ศ. 2538 และเป็นสมาชิกสภาผู้แทนราษฎรจังหวัดสุราษฎร์ธานีอีกด้วย
ถึงแก่กรรม.
ธวัช วิชัยดิษฐ และวราภรณ์ วิชัยดิษฐ เสียชีวิตในเหตุการณ์เครื่องบินตก เมื่อวันที่ 11 ธันวาคม พ.ศ. 2541 ที่จังหวัดสุราษฎร์ธานี รวมมีผู้เสียชีวิตในเหตุการณ์ครั้งนั้น 101 คน
อีศา เทโอล

อีศา เทโอล (,) เกิดเมื่อ 2 พฤศจิกายน พ.ศ. 2524 เป็นนักแสดงชื่อดังแห่งบอลลีวู้ด อีศาเป็นบุตรสาวของธรรมเมนทร และเหมา มาลินี ภาพยนตร์ที่โดดเด่น คือ ดัส รหัสรับวันวินาศกรรม และ Dhoom 1 (ดูม ภาค 1) อีศามีพี่ชาย 2 คน คือ ซันนี่ เทโอล และบ๊อบบี้ เทโอล
โชเล่ย์

โศเล หรือรู้จักกันโดยทั่วไปว่า โชเล่ย์  เป็นภาพยนตร์อินเดีย ที่ฉายในปี พ.ศ. 2518 นำแสดงโดย ทราเมนเดอร์ อมิตาป บาจัน และเฮม่า มาลินี เป็นภาพยนตร์ที่ทำรายได้สูงสุดในประวัติศาสตร์ของภาพยนตร์บอลลีวูด 
โชเล่ย์เป็นภาพยนตร์แนวคาวบอยตะวันตก ถ่ายทำในพื้นที่หุบเขารกร้างในรัฐกรณาฏกะ ทางตอนใต้ของอินเดีย ในช่วงแรกที่ภาพยนตร์ออกฉายคาดการณ์ว่าภาพยนตร์จะขาดทุนอย่างหนัก แต่ผู้ชมชาวอินเดียพากันบอกต่อ ชักชวนกันมาดูจนภาพยนตร์ประสบความสำเร็จอย่างล้นหลาม 
ภาพยนตร์เรื่องนี้ฉายครั้งแรกในประเทศไทยเมื่อวันที่ 31 ธันวาคม พ.ศ. 2519 ที่โรงภาพยนตร์คาเธ่ย์ ต้อนรับปีใหม่ พ.ศ. 2520
เรื่องย่อ.
วีรูกับเจ ทรชนเดนคุก ทั้งสองเป็นเพื่อนสนิทและรักกันมาก วันหนึ่งสารวัตรทากูร์ถูกกั๊บบาร์ซิงค์ โจรใจเหี้ยมฟันแขนขาด แค้นนี้ต้องชำระ สารวัตรทากูร์จึงตามคู่หูทั้งสอง วีรูกับเจมาช่วยชำระแค้นให้ เพราะมีเขาทั้งสองเท่านั้น ที่สามารถโค่นจอมโจรกั๊บบาร์ซิงค์ได้
อัศวินราชา บุปผาสวรรค์รานี

อัศวินราชา บุปผาสวรรค์รานี หรือ โชธา อัคบาร์  นำแสดงโดยฤติก โรศัน และไอศวรรยา ราย ภาพยนตร์สุดฮิตของอินเดีย ด้วยรายได้สูงถึง 620 ล้านรูปี เป็นย้อนยุคเกี่ยวกับเรื่องราวความรักระหว่างจักรพรรดิโมกุล อัคบาร์มหาราช (รับบทโดย ฤติก โรศัน) และเจ้าหญิงราชปุตนาม โชธา (รับบทโดย ไอศวรรยา ราย) ลูกสาวของราชาบัรมาลแห่งอาเมร โชธา ไม่พอใจที่ถูกบังคับให้เป็นตัวประกันทางการเมืองในการสมรสเพื่อเชื่อมสัมพันธไมตรี การท้าทายที่ใหญ่ของอัคบาร์ไม่ใช่อยู่กับการชนะสงครามแต่อยู่กับการเอาชนะใจโชธา กับความรักที่แอบซ่อนอยู่ภายใต้ความแค้นใจและอคติอย่างแรง โชธา อัคบาร์ คือ เรื่องราวความรักที่ไม่ได้ถูกกล่าวถึงของพวกเขา
แซฟ อลี ข่าน

แซฟ อลี ข่าน (, [sɛːf ˈəliː ˈxaːn] เกิดเมื่อ วันที่ 16 สิงหาคม พ.ศ. 2513) เป็นนักแสดงชื่อดังของบอลลีวู้ด ภาพยนตร์เด่น ๆ ของเขา คือ กัล โฮ นา โฮ โอ้รักสุดชีวิต นอกจากนี้ เขายังเป็นนักแสดงรับเชิญในเรื่อง โอม ศานติ โอม อีกด้วย
ล่าขุมทรัพย์สุดขอบฟ้า

ล่าขุมทรัพย์สุดขอบฟ้า  เป็นหนังสือการ์ตูนความรู้จากประเทศเกาหลีใต้ ที่แทรกเรื่องราวเกี่ยวกับอารยธรรมและวัฒนธรรมนานาชาติ จัดพิมพ์ฉบับลิขสิทธิ์ภาษาไทยโดย สำนักพิมพ์นานมีบุ๊คส์ และ ล่าขุมทรัพย์สุดขอบฟ้า เป็นการ์ตูนที่สร้างแรงดลบันดาลใจให้กับหนังสือการ์ตูนความรู้ชุด ลา ฟลอร่า โรงเรียนป่วนก๊วนเจ้าหญิง
เนื้อเรื่องย่อ.
เป็นเรื่องของเด็กหนุ่มชาวเกาหลีใต้ ชื่อ "ฮีโร่" ที่สนใจโบราณคดี และ "เบ็ค" เด็กหนุ่มชอบโม้ ไอคิว 180 เป็นคู่แข่งและเพื่อน และทั้งคู่รอบรู้เรื่องประวัติศาสตร์ ทั้งคู่มักได้ไปต่างประเทศเพื่อหาขุมทรัพย์ของประเทศนั้นเสียเป็นส่วนใหญ่ ได้พบเพื่อนใหม่ สถานที่สำคัญ ๆ และอุปสรรคนานา พวกวายร้ายที่คิดขโมยสมบัติ แต่ทั้งคู่ก็ผ่านอุปสรรคมาได้ และได้เรียนรู้วิถีชีวิตของคนในประเทศนั้น ๆ ที่ยังไม่รู้ ทั้งเรื่องราวที่เกี่ยวข้องกับอดีต, ปัจจุบัน, สภาพแวดล้อม, ความเป็นอยู่, ความสำเร็จ, ความล้มเหลว, ความคิด, สงคราม, สันติภาพ, ความเชื่อ, ความหวัง และอื่น ๆ ของประเทศนั้น ๆ
อารยธรรมโบราณของโลก.
เป็นเรื่องของแฟรงกี้ในวัยเด็กที่ปรากฏตัวในฐานะเจ้าชายผู้พิทักษ์ขุมทรัพย์ เด็กชายผู้ฉลาดหลักแหลม คอยปกป้องสมบัติล้ำค่าจากคนร้าย
เมืองสำคัญของโลก.
เป็นเรื่องของเด็กหนุ่ม ชื่อ "ฮีโร่" และ "เบ็ค" ทั้งคู่มักได้ไปเมืองสำคัญของโลกเพื่อหาขุมทรัพย์ของเมืองนั้นเสียเป็นส่วนใหญ่
รายชื่อตอน.
ชุดหลัก.
<templatestyles src="Div col/styles.css"/>
ชุดประวัติศาสตร์เกาหลี.
หมายเหตุ : หนังสือเหล่านี้มีวางจำหน่ายที่ประเทศเกาหลีใต้เท่านั้น
ชุดเมืองสำคัญของโลก.
<templatestyles src="Div col/styles.css"/>
นโยบายเศรษฐกิจใหม่

นโยบายเศรษฐกิจใหม่  เป็นนโยบายเศรษฐกิจที่เสนอโดยวลาดีมีร์ เลนิน เพื่อป้องกันมิให้เศรษฐกิจรัสเซียล่มสลาย นโยบายดังกล่าวอนุญาตให้เอกชนดำเนินกิจการบางอย่างได้ เช่น ธุรกิจขนาดเล็กหรือร้านค้า เพื่อเป็นการสร้างรายได้ให้กับเอกชนในขณะที่รัฐควบคุมธนาคาร การค้าระหว่างประเทศและอุตสาหกรรมขนาดใหญ่ นโยบายได้รับการตัดสินใจในสมัยประชุมสภาที่ 10 ของพรรคคอมมิวนิสต์แห่งสหภาพโซเวียต ประกาศใช้เมื่อวันที่ 21 มีนาคม พ.ศ. 2464 กฤษฎีกาดังกล่าวบังคับให้ชาวนาให้ผลผลิตเกษตรกรรมเป็นวัตถุดิบแก่รัฐบาลแทนการจ่ายภาษี นอกจากนี้ ยังมีการออกกฤษฎีกาเพิ่มเติมเพื่อกลั่นกรองนโยบายและขยายไปรวมถึงอุตสาหกรรมบางประเภทด้วย
นโยบายนี้ถูกยกเลิกโดย สตาลิน ในปี พ.ศ. 2471 รวมระยะเวลาที่ใช้ 7ปี
ชุมชนเสมือน

ชุมชนเสมือน หรือ ประชาคมเสมือน คือเครือข่ายสังคมประเภทหนึ่งสำหรับปัจเจกบุคคล ผู้ซึ่งโต้ตอบกันผ่านสื่อเฉพาะ โดยอาจสื่อสารข้ามพรมแดนทางภูมิประเทศหรือทางการเมือง เพื่อที่จะบรรลุความสำเร็จหรือสิ่งที่สนใจร่วมกัน ชุมชนเสมือนที่แพร่หลายที่สุดชนิดหนึ่งคือบริการเครือข่ายสังคม อันประกอบด้วยชุมชนออนไลน์ที่หลากหลาย
ชุมชนเสมือนเป็นคำที่นำมาประกอบกับหนังสือของชื่อเดียวกันโดย Howard Rheingold, ตีพิมพ์ในปี 1993 หนังสือซึ่งจะได้รับการพิจารณาสอบถามรายละเอียดเพิ่มเติมสังคม, วางการวิจัยทางสังคมศาสตร์, กล่าวถึงการผจญภัยของเขาในสบายและเป็นต้นลงในช่วงของการติดต่อสื่อสารคอมพิวเตอร์-mediated และกลุ่มทางสังคม, การขยายออกไปยังวิทยาการสารสนเทศ เทคโนโลยีรวม Usenet, น้ำโคลนจาก (Multi - User Dungeon) และสัญญาซื้อขายล่วงหน้าของพวกเขา MUSHes และ MOOs, Internet Relay Chat (IRC) ห้องสนทนาและรายชื่อผู้รับจดหมายอิเล็กทรอนิกส์เวิลด์ไวด์เว็บที่เรารู้ว่าวันนี้เป็นวันยังไม่ได้ใช้โดยคนจำนวนมาก 
ชุมชนเสมือนเป็นเครือข่ายทางสังคมของบุคคลที่มีปฏิสัมพันธ์ผ่านสื่อที่เฉพาะเจาะจงอาจเกิดขึ้นข้ามขอบเขตทางภูมิศาสตร์และการเมืองเพื่อที่จะติดตามผลประโยชน์หรือเป้าหมาย หนึ่งในประเภทที่แพร่หลายมากที่สุดของชุมชนเสมือนรวมบริการเครือข่ายทางสังคมซึ่งประกอบด้วยชุมชนออนไลน์ต่าง ๆ
การรุกซาร์ลันท์

การรุกซาร์ลันท์ เป็นปฏิบัติการของฝรั่งเศสเข้าไปในซาร์ลันท์ในพื้นที่ป้องกันของกองทัพที่ 1 ของเยอรมนี ในช่วงเริ่มต้นของสงครามโลกครั้งที่สอง โดยมีจุดประสงค์ที่จะสนับสนุนโปแลนด์ ซึ่งกำลังถูกเยอรมนีบุกครอง อย่างไรก็ตาม การโจมตีของฝรั่งเศสหยุดลงและต้องถอนตัวออกไป ถึงแม้ว่าการรุกดังกล่าวจะเกิดขึ้นเพียงไม่กี่วันหลังจากการประกาศสงครามอย่างเป็นทางการของฝรั่งเศสต่อเยอรมนี มันได้กลายมาเป็นการโจมตีของกองทัพฝรั่งเศสเพียงครั้งเดียวตลอดช่วงสงครามโลกครั้งที่สอง
ตามข้อตกลงทางทหารฝรั่งเศส-โปแลนด์ กองทัพฝรั่งเศสจะต้องเตรียมการสำหรับการโจมตีครั้งใหญ่ภายในสามวันหลังจากมีการระดมพล กองทัพฝรั่งเศสสามารถยึดครองดินแดนระหว่างพรมแดนฝรั่งเศสและแนวเยอรมัน ตลอดจนสามารถเจาะผ่านการป้องกันของเยอรมนีได้ เมื่อวันที่ 15 ของการระดมผล (16 กันยายน) กองทัพฝรั่งเศสได้ทำการโจมตตีเต็มกำลังต่อเยอรมนี การระดมพลของฝรั่งเศสมีขึ้นตั้งแต่วันที่ 26 สิงหาคม และได้มีการประกาศระดมพลเต็มกำลังเมื่อวันที่ 1 กันยายน
การโจมตีของฝรั่งเศสในหุบเขาไรน์เริ่มขึ้นเมื่อวันที่ 7 กันยายน สี่วันหลังจากการประกาศสงครามของฝรั่งเศสต่อเยอรมนี หลังจากนั้น กองทัพเยอรมันซึ่งกำลังอยู่ในระหว่างการบุกครองโปแลนด์ และทหารฝรั่งเศสมีความเหนือกว่าทางกำลังพลอย่างมากตลอดแนวชายแดนกับเยอรมนี อย่างไรก็ตาม ฝรั่งเศสมิได้ดำเนินการใด ๆ ซึ่งสามารถช่วยเหลือโปแลนด์ได้เลย ทหารฝรั่งเศส 11 กองพลได้รุกคืบตามแนวรบยาว 32 กิโลเมตรใกล้กับซาร์บรืกเคินและเผชิญหน้ากับการต้านทานที่อ่อนแอของเยอรมนี กองทัพฝรั่งเศสโจมตีลึกเข้าไป 8 กิโลเมตรและยึดหมู่บ้านได้ราว 20 หมู่บ้านซึ่งกองทัพเยอรมันอพยพกลับไปโดยปราศจากการสู้รบ อย่างไรก็ตาม การโจมตีอย่างไม่เต็มใจนี้ถูกยับยั้งหลังจากฝรั่งเศสยึดป่าวานท์ได้ ซึ่งเป็นพื้นที่ฝังทุ่นระเบิดอย่างหนาแน่นสามตารางกิโลเมตรของเยอรมนี
การโจมตีมิได้เบี่ยงเบนความสนใจของกองทัพเยอรมันแต่อย่างใด การรุกรานเต็มกำลังดำเนินการโดยทหาร 40 กองพล รวมไปถึง 1 กองพลยานเกราะ 3 กองพลยานยนต์ กรมทหารปืนใหญ่ 78 กรม และกองพันรถถัง 40 กองพัน เมื่อวันที่ 12 กันยายน สถาสงครามสูงสุดอังกฤษ-ฝรั่งเศสประชุมกันเป็นครั้งแรกที่แอ็บวิลล์ ฝรั่งเศส มีการตัดสินใจว่าปฏิบัติการรุกรานใด ๆ จะต้องถูกยับยั้งในทันที พลเอกมอริส กาเมอแล็งสั่งการให้ทหารของเขาหยุด "ไม่เข้าใกล้เกินกว่า 1 กิโลเมตร" จากตำแหน่งของเยอรมนีตามแนวซีกฟรีด โปแลนด์ไม่ทราบถึงการตัดสินใจนี้ กาเมอแล็งกลับแจ้งแก่จอมพลเอ็ดเวิร์ด ริดซ์ สมิกลี่ว่าครึ่งหนึ่งของกองกำลังทั้งหมดของเขากำลังรบอยู่กับข้าศึก และการโจมตีของฝรั่งเศสได้ทำให้กองทัพเยอรมันอย่างน้อย 6 กองพลถอนตัวออกจากโปแลดน์ ในวันรุ่งขึ้น ผู้บัญชาการทูตทหารฝรั่งเศสประจำโปแลนด์ นายพลหลุยส์ โฟลี รายงานแก่เสนาธิการโปแลนด์ นายพลเวนสเลาส์ สตาชีวิกซ์ ว่าแผนการรุกรานครั้งใหญ่ในแนวรบด้านตะวันตกได้เลื่อนจากวันที่ 17 กันยายนไปเป็นวันที่ 20 กันยายน ในขณะเดียวกัน กองทัพฝรั่งเศสได้รับคำสั่งให้ถอนตัวกลับค่ายทหารของตนเองหลังแนวมากิโนต์ ซึ่งได้เป็นจุดเริ่มต้นของสงครามลวง
พระนางชินด็อกแห่งชิลลา

สมเด็จพระราชินีชินด็อกแห่งชิลลา (ค. ค.ศ. 647 - ค.ศ. 654) เป็นราชินีแห่งชิลลา หนึ่งใน สามราชอาณาจักรเกาหลี จากปี ค.ศ. 647 ถึง 654 พระนางเป็นผู้ปกครององค์ที่ 28 ของอาณาจักรและเป็นราชินีองค์ที่ 2 ต่อจาก พระนางซ็อนด็อกแห่งชิลลา รัชกาลก่อนหน้า ในรัชสมัยของพระองค์ ชิลลาแข่งกับแพ็กเจเพื่อขอความโปรดปรานจากราชสำนักถัง พระนางยังเป็นที่รู้จักจากการเขียนบทกวีของ จักรพรรดิถังไท่จง แห่งราชวงศ์ถัง
พระนางสามารถสร้างความเข้มแข็งให้ชิลลาและเพิ่มความในการป้องกันมากขึ้นและสร้างความความสัมพันธ์กับจีนให้มั่นคงยิ่งขึ้น ด้วยความพยายามของพระองค์จึงเป็นผู้ที่วางรากฐานสำหรับการรวมกันของทั้งสามอาณาจักร คืออาณาจักรชิลลา อาณาจักรแพ็กเจและอาณาจักรโคกูรยอ
พระราชวงศ์.
พระบิดา
พระราชมารดา
อาซัตอูอันกัคอาร์ทซัค

อาซัตอูอันกัคอาร์ทซัค (อาร์ทซัคเสรีและมีเอกราช) เป็นเพลงชาติที่ยังไม่เป็นที่ยอมรับของสาธารณรัฐนากอร์โน-คาราบัค ถูกนำไปถูกนำไปใช้เมื่อปี พ.ศ. 2535 คำร้องประพันธ์โดย วาร์ดาน ฮาโกบีอาน ทำนองประพันธ์โดย อาร์เมน นาซิบิยาน
ดันแคน แอร์ลี เจมส์

ดันแคน แอร์ลี เจมส์  หรือชื่อเดิม ดันแคน แคมป์เบล  เกิดวันที่ 23 พฤษภาคม ค.ศ. 1961 เป็นทั้งนักมวยไทยและมวยคิกบ็อกซิ่งชาวสกอตแลนด์ เขาได้เข้าศึกษาในโรงเรียนที่มีการชำระค่าธรรมเนียมซึ่งมีชื่อว่า โรงเรียนคีล ที่โรงเรียนแห่งนี้เขาได้เข้าร่วมแข่งขันกีฬาในฐานะของนักกีฬารักบี้ จากนั้น แคมเบลได้ย้ายไปบอสตัน แมสซาชูเซตส์ ประเทศสหรัฐอเมริกา และเป็นมือกลองของวงดนตรีหนึ่ง ก่อนที่จะเดินทางกลับสู่สกอตแลนด์อีกครั้งในฐานะของนักมวยไทยรุ่นเฮฟวีเวท และได้เปลี่ยนชื่อของเขาจาก "ดันแคน แคมเบล" มาเป็น "แอร์ลี เจมส์"
ในการเป็นนักแข่งขันกีฬาต่อสู้ เจมส์ได้เข้าร่วมการแข่งขันมวยไทยโลกและคิกบ็อกซิ่งหกรายการ โดยถือได้ว่า เขาเป็นชาวสกอตคนแรกที่ได้เป็นแชมเปี้ยนทั้งในการแข่งขันมวยไทยและคิกบ็อกซิ่ง รวมทั้งเป็นชาวสกอตคนแรกและคนเดียวที่เข้าร่วมการต่อสู้ในการแข่งขันเค-วันที่จัดขึ้นในประเทศญี่ปุ่น
ในปี ค.ศ. 2008 ช่วงการสิ้นสุดอาชีพนักชกของเขา เจมส์ได้กลายมาเป็นครูผู้สอนวิชามวยไทยรวมทั้งศิลปะการต่อสู้แบบผสม โดยจัดสอนในรูปแบบธุรกิจที่เขาจัดตั้งขึ้นด้วยตนเองซึ่งมีชื่อว่า แบทเทิลกรุ๊ป อินเตอร์เนชั่นแนล นอกจากนี้ เขายังได้จัดตั้งสหพันธ์สกอตทิชคิกบ็อกซิ่ง  โดยสมาชิกของสมาคมจะใช้รูปแบบการต่อสู้ ‘สแตน-อัพ’ ฟูล-คอนแท็ก แบบไทย, ไฮคิก คิกบ็อกซิ่ง, โลคิก คิกบ็อกซิ่ง และใช้กติกาแบบ เค-วันในสกอตแลนด์
หลังจากแขวนนวม ดันแคนได้รับการฝึกสอนใหม่ในฐานะนักแสดง และได้ร่วมแสดงในภาพยนตร์เป็นจำนวนหลายเรื่อง รวมถึงเป็นนักแสดงรับเชิญในบทหนึ่งของภาพยนตร์เรื่อง "Perfect Sense" ซึ่งนำแสดงโดย อีวาน แมคเกรเกอร์
เนเชอรัล

เนเชอรัล  เป็นเครื่องหมายที่อยู่หน้าโน้ตตัวใดจะทำให้โน้ตดนตรีตัวนั้นเป็นเสียงปกติ เช่น ถ้าในเพลงนั้นมีทีแฟลตอยู่ข้างหน้าเพลง ก็ต้องเล่นทีแฟลตทั้งเพลง แต่ถ้าจะเล่นเป็นเสียงธรรมดาก็ใส่เครื่องหมายเนเชอรัลไปข้างหน้าโน้ตตัวนั้น
พระสนมมีชิล

พระสนมมีชิล  คาดว่ามีชีวิตอยู่ในช่วง ค.ศ. 540-635 ตามประวัติศาสตร์ของชิลลา มีชิลเป็นบุคคลที่มีความสำคัญมากจากบันทึก ฮวารัง เซกี
ประวัติ.
จากบันทึกฮวารัง เซกี ระบุว่านางเป็นบุตรีของแม่ทัพผู้หนึ่งในชิลลาและแม่ของนางเป็นน้องสาวของมเหสีของพระเจ้าชินฮึง และด้วยความสัมพันธ์เหล่านี้ จึงทำให้มีชิลมีอิทธิพลต่อราชวงศ์ การที่เธอเป็นภรรยาของ เซจง (Sejong) และนายทหารอย่างซ็อลว็อน (Seolwon) รวมถึงการที่นางมีศักดิ์เป็นนางสนมของของกษัตริย์ชิลลาถึง 3 รัชกาลต่อเนื่อง: พระเจ้าชินฮึง, พระเจ้าชินจี และพระเจ้าชินพย็อง ทั้งยังเป็นคนรักของเจ้าชายทงรยุน ทั้งนางยังมีลูกชายสองคนจากคนที่นางมีความสัมพันธ์ด้วยคือ ฮาจง และโพจง ซึ่งบิดาของทั้งสองล้วนเป็นบุคคลสำคัญของชิลลาจึงมีผลอย่างมากต่ออำนาจของนาง ซึ่งด้วยความสัมพันธ์กับบุคคลทั้งหมดที่กล่าวมา จึงกล่าวได้ว่าบุคคลทั้งหลายนั้นเป็นแหล่งที่มาของอำนาจของนาง
บทพิสูจน์อำนาจของมีชิล.
มีชิลได้พิสูจน์พลังอำนาจอันมหาศาลของเธอ เมื่อเธอสั่งการให้ขุนนางทั้งหมดที่อยู่ในอาณัติ ลุกขึ้นต่อต้านอำนาจของพระเจ้าชินจี เพื่อขับไล่พระองค์ลงจากบัลลังก์ของชิลลา
และ หลังนั้นนางเป็นผู้มีอำนาจตัวจริงในอาณาจักรชิลลายาวนานถึง 68 ปี นางถือเป็นสตรีที่ยิ่งใหญ่ที่สุดในประวัติศาสตร์ชิลลา
เรื่องราวในภาพยนตร์.
ในซีรีส์ ซอนต๊อก มหาราชินีสามแผ่นดิน (Queen Seon Deok) มีชิล (Mishil) เป็นหนึ่งในบุคคลที่มีอิทธิพลมากที่สุดในของอาณาจักรชิลลา ทำงานเป็นผู้หญิงรักษากฎหมาย (เป็นสนมพระเจ้าชินฮึง), ผู้ปกป้องราชวงศ์ (玺主, 새 주 , Seju) และเป็นว็อนฮวา (Wonhwa) (ผู้นำหญิงของกลุ่ม Hwarang) นอกจากนี้เธอครอบครองปัญญาที่ทำให้เธอมีอำนาจมากขึ้นมากขึ้น
หนึ่งในตัวอย่างของอิทธิพลของเธอเป็นการขับไล่ของพระเจ้าชินจีออกจากราชบัลลังก์ แต่เดิมเธอต้องการที่จะเป็นมเหสีของพระเจ้าชินจี แต่ก็เขาหักหลังนางด้วยการผิดข้อตกลงของนางโดยพระองค์ปฏิเสธแม้ไม่รับรู้ของถึงการมีบุตรกับเธอ เนื่องจากเหตุนี้นางซึ่งมีเหล่าขุนนางและฝ่ายทหารที่อยู่ข้างเธอจึงก่อการกบฏเพื่อขับไล่พระเจ้าชินจีกษัตริย์แห่งชิลลาออกจากราชบังลังก์และแต่งตั้งให้หลานชายของเขา (หลานชายคนโตของพระเจ้าชินฮึง)เป็นกษัตริย์แทน
เพื่อครอบครองอำนาจทางการเมืองมีชิล จึงวางแผนการกำจัดเจ้าหญิงทั้งสองของชิลลา ซึ่งก็คือเจ้าหญิงช็อนมย็อง (天明公主 천명공주) และเจ้าหญิงท็อกมัน (ต่อมาคือพระราชินีซ็อนด็อก) แต่ก็ล้มเหลว นางจึงพยายามรัฐประหารเพื่อขับออกจากราชบัลลังก์ แต่เจ้าหญิงท็อกมันสามารถกอบกู้สถานการณ์ไว้ได้ นางจึงพยายามชิงอำนาจโดยใช้ยุทธวิธีสงครามกลางเมือง แต่ภายหลัง มีแม่ทัพผู้ภักดีต่อนางที่ชายแดนนำกำลังพลมาช่วยนาง ทำให้ชายแดนโดนข้าศึกบุก ด้วยความรักชาติของนาง นางจึงยอมแพ้และฆ่าตัวตายในที่สุด เธอเชื่อว่าถ้าเธอคิดก่อการยึดอำนาจให้เร็วกว่านี้ เจ้าหญิงท็อกมันจะไม่มีโอกาสได้มีสิทธิในราชบัลลังก์ชิลลา
ตำบลไม้ยา

ไม้ยา เป็นตำบลหนึ่งในอำเภอพญาเม็งราย จังหวัดเชียงราย พื้นที่ทั้งตำบลอยู่ในเขตเทศบาลตำบลไม้ยา
ประวัติ.
ตำบลไม้ยา เดิมเป็นตำบลขึ้นกับอำเภอเทิง จังหวัดเชียงราย ต่อมาในปี พ.ศ. 2524 ได้มีการตั้งกิ่งอำเภอพญาเม็งราย และได้ยกฐานะเป็นอำเภอพญาเม็งราย ในปี พ.ศ. 2530 ทำให้ขึ้นกับอำเภอพญาเม็งรายนับตั้งแต่นั้นมา
ได้มีการจัดตั้งสภาตำบลขึ้นเพื่อเป็นการบริหารและปกครองตำบลไม้ยา ตามคำสั่งกระทรวงมหาดไทยที่ 222/249 ลงวันที่ 8 มีนาคม พ.ศ. 2499 ณ หมู่ที่ 2 ตำบลไม้ยา อำเภอพญาเม็งราย จังหวัดเชียงราย และได้รับการยกฐานะขึ้นเป็นองค์การบริหารส่วนตำบล โดยพระราชบัญญัติสภาตำบลและองค์การบริหารส่วนตำบล พ.ศ. 2537 ซึ่งได้บัญญัติให้สภาตำบลที่มีรายได้เฉลี่ย 3 ปี ย้อนหลังเกิน 150,000 บาท ให้ยกฐานะเป็นองค์การบริหารส่วนตำบล มีการจัดตั้งที่ทำการองค์การบริหารส่วนตำบลขึ้นเมื่อวันที่ 30 เมษายน 2539 ตั้งอยู่ในบ้านไม้ยา หมู่ที่ 2 ปัจจุบันองค์การบริหารส่วนตำบลไม้ยาได้เปิดทำการมาตั้งแต่ปี พ.ศ. 2539–2551 รวมเป็นเวลา 12 ปี
กระทั่งได้รับการประกาศกระทรวงมหาดไทย ลงวันที่ 16 กรกฎาคม 2551 ให้เป็นเทศบาลตำบลไม้ยา ตั้งแต่วันที่ 18 กรกฎาคม 2551 เป็นต้นมา
ที่ตั้งและอาณาเขต.
ตำบลไม้ยา เป็นที่ราบระหว่างภูเขา สูงกว่าระดับน้ำทะเลประมาณ 500 เมตร มีภูเขาสูงสลับซับซ้อน วางตัวทอด แนวยาวด้านทิศเหนือ – ใต้ ด้านตะวันออกของพื้นที่เป็นที่ราบ ตำบลไม้ยา ตั้งอยู่ระหว่างเส้นรุ้งที่ 14 องศา 45 ลิปดา กับเส้นรุ้งที่ 20 องศา และระหว่างเส้นแวงที่ 49 องศา 45 ลิปดา กับเส้นแวงที่ 100 องศา และตั้งอยู่ทางทิศใต้ของอำเภอพญาเม็งราย อยู่ห่างจากตัวอำเภอพญาเม็งราย ประมาณ 18 กิโลเมตร มีพื้นที่ทั้งหมด 131 ตารางกิโลเมตรหรือประมาณ 81,875 ไร่
เศรษฐกิจ.
ข้อมูล จปฐ. ปี พ.ศ. 2549 จากการสำรวจทั้งหมด 2,777 ครัวเรือน มีรายได้เฉลี่ยเกิน เกณฑ์มาตรฐาน 23,000 บาท/คน/ ปี จำนวน 1,553 ครัวเรือน ไม่ผ่านเกณฑ์ 1,224 ครัวเรือน รายได้ประชากรผ่านเกณฑ์ 5,942 คน ไม่ผ่านเกณฑ์ 4,663 คน รายได้ต่อหัวประชากรอัตราเฉลี่ย 17,127 บาท/คน/ปี
พื้นที่การเกษตร.
พื้นที่การเกษตรมีประมาณ 45,000 ไร่ เป็นที่ทำนาร้อยละ 40 พื้นที่ทำสวน/ทำไร่ ร้อยละ 60 พืชผลการเกษตรได้แก่ ข้าว ข้าวโพด มันสำปะหลัง ฯลฯ จำนวนเกษตรกรที่ยึดอาชีพด้านการเกษตร เป็นอาชีพหลัก ประมาณ 1,000 ครัวเรือน คิดเป็นร้อยละ 69.38 ของครัวเรือนทั้งหมด พืชเศรษฐกิจ คือ ข้าว ข้าวโพด ถั่ว มันสำปะหลัง พืชสวน ได้แก่ ถั่วแขกและแตงโม
พระเจ้าชินฮึงแห่งชิลลา

พระเจ้าชินฮึงแห่งชิลลา (#เปลี่ยนทาง , ค. ค.ศ. 540 – ค.ศ. 576) เป็นกษัตริย์ลำดับที่ 24 แห่งอาณาจักรชิลลา หนึ่งในสามก๊กแห่งเกาหลี เป็นหนึ่งในกษัตริย์ที่ยิ่งใหญ่ของชิลลาและเป็นผู้ขยายดินแดนของให้ชิลลากว้างใหญ่ขึ้นและได้ทำสงครามกับพระเจ้าซอง กษัตริย์ที่ 26 ของแพ็กเจ ที่สมรภูมิเหนือแม่น้ำฮัน พระองค์ชนะการต่อสู้นี้และขยายอาณาเขตของชิลลาอย่างกว้างขวาง
ครองราชย์.
พระเจ้าชินฮึงแห่งชิลลาครองราชย์ตั้งแต่อายุยังน้อยสืบต่อจาก พระเจ้าพ็อบฮึง (Beopheung ค.ศ.514-540) ตั้งแต่พระชนมายุเพียง 7 พรรษาซึ่งยังเด็กเกินไปปกครองอาณาจักรในเวลานั้นพระราชมารดาของพระองค์เป็นผู้สำเร็จราชการต่อมาพระองค์ได้แสดงอำนาจของกษัตริย์ที่แท้จริงของชิลลาโดยการแต่งตั้งอีซาบูเป็นหัวหน้าฝ่ายทหารที่เกิดขึ้นในปี ค.ศ. 541 ในขณะที่พระองค์ใช้สันติภาพเป็นนโยบายของพระองค์กับอาณาจักรเพื่อนบ้านโดยท่านเป็นพันธมิตรกับแพ็กเจเพื่อให้สามารถโจมตีอาณาจักรทางเหนือคือโคกูรยอจากผลของนโยบายนี้ใช้พันธมิตรโจมตีในศึกที่แม่น้ำฮัน ชัยชนะจึงตกเป็นของอาณาจักรแพ็กเจและอาณาจักรชิลลา ซึ่งทั้งสองมีข้อตกลงที่แยกดินแดนให้เท่าเทียมกัน
กษัตริย์องค์ที่ 26 แห่งแพ็กเจภายหลังจากถูกชิลลาและโคกูรยอโจมตีพ่ายแพ้ระหว่างเดินทางกลับถูกจับโดยหน่วยลาดตระเวนของชิลลาและถูกสังหารพร้อมกับบรรดาผู้ที่ติดตามพระองค์ พระเจ้าชินฮึงพัฒนาบ้านเมืองเป็นเวลาเจ็ดปี ก่อนที่จะส่งแม่ทัพอีซาบู เพื่อพิชิต Daegaya ในปี ค.ศ. 561 พระเจ้าชินฮึงมีรับสั่งให้สร้างเมืองในพื้นที่ใหม่ของเขาและจัดตั้งจังหวัดขึ้นในอาณาจักรซึ่งเป็นดีต่อการพัฒนาวัฒนธรรมในอาณาจักรของเขาใน ค.ศ. 576 ก่อตั้งกลุ่มทหารหนุ่มฮวารัง และพวกเขาจะมามีบทบาทอย่างมากในการรวมสามก๊กเกาหลี พระองค์เสด็จสวรรคตในปีเดียวกันนั้นเอง
ความหวังที่ต้องการรวมพระราชอาณาจักรของพระองค์เพื่อก่อตั้งเกาหลี เพื่อเป็นการรวมชาติ ทำให้ทุกวันนี้พระองค์ได้รับการจดจำในฐานะหนึ่งในผู้ปกครองสูงสุดของชิลลาและเกาหลี
พฤติกรรมผู้บริโภค

พฤติกรรมผู้บริโภค หมายถึง
การศึกษาพฤติกรรมของผู้บริโภคมีรากฐานมาจากพฤติกรรมการซื้อของผู้บริโภค ซึ่งแสดงบทบาทที่แตกต่างกันสามบทบาทได้แก่ ผู้ใช้ ผู้จ่าย และผู้ซื้อ ผลการวิจัยได้แสดงว่าพฤติกรรมผู้บริโภคนั้นยากที่จะพยากรณ์ แม้กระทั่งโดยผู้เชี่ยวชาญในสาขานั้นเอง การตลาดความสัมพันธ์คือสิ่งหนึ่งที่ทรงคุณค่าและมีอิทธิพลสำหรับการวิเคราะห์พฤติกรรมผู้บริโภค เพราะมันมีจุดสนใจที่โดดเด่นในการรื้อฟื้นความหมายที่แท้จริงของการตลาด ด้วยการยอมรับความสำคัญของลูกค้าหรือผู้ซื้อ การรักษาผู้บริโภค การจัดการความสัมพันธ์ต่อผู้บริโภค การปรับตามปัจเจกบุคคล การปรับตามผู้บริโภค และการตลาดหนึ่งต่อหนึ่ง ก็เป็นสิ่งที่ได้ให้ความสำคัญมากขึ้น การทำหน้าที่เชิงสังคมสามารถจัดประเภทเป็นทางเลือกของสังคมและการทำหน้าที่สวัสดิการ
พฤติกรรมผู้บริโภคมีผลต่อความสำเร็จของธุรกิจ ดังนั้นการศึกษาพฤติกรรมผู้บริโภคจะทำให้สามารถสร้างกลยุทธ์ทางการตลาดที่สร้างความพึงพอใจให้แก่ผู้บริโภคและความสามารถในการค้นหาทางแก้ไข พฤติกรรมในการตัดสินใจซื้อสินค้าของผู้บริโภคในสังคมได้ถูกต้องและสอดคล้องกับความสามารถในการตอบสนองของธุรกิจมากยิ่งขึ้น ที่สำคัญจะช่วยในการพัฒนาตลาดและพัฒนาผลิตภัณฑ์ให้ดีขึ้นอย่างต่อเนื่อง ผู้บริโภคที่ฉลาด นอกจากจะต้องมีหลักเกณฑ์ในการเลือกซื้อสินค้าบริการแล้ว จะต้องรอบรู้เท่าทันกลวิธี เทคนิค และกลฉ้อฉลต่าง ๆ ที่ใช้ในการขายสินค้าและบริการ รวมถึงสามารถปกป้องสิทธิที่ตนเองพึงได้รับด้วย การเรียนรู้การเป็น ผู้บริโภคที่ฉลาด จะทำให้ทราบและสามารถลำดับความสำคัญของทางเลือกต่าง ๆ ในการใช้เงิน ตลอดจนรู้จักหลักเกณฑ์ในการเลือกซื้อและใช้สินค้าและบริการ
ตำบลดู่พงษ์

ดู่พงษ์ เป็นตำบลหนึ่งในอำเภอสันติสุข จังหวัดน่าน เป็นที่ตั้งของที่ว่าการอำเภอสันติสุข
ที่ตั้งและอาณาเขต.
ตำบลดู่พงษ์มีอาณาเขตติดต่อกับอำเภอและจังหวัดใกล้เคียงดังนี้
การแบ่งเขตการปกครอง.
การปกครองส่วนภูมิภาค.
ตำบลดู่พงษ์แบ่งพื้นที่การปกครองออกเป็น 8 หมู่บ้าน ได้แก่
การปกครองส่วนท้องถิ่น.
ท้องที่ตำบลดู่พงษ์ มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลดู่พงษ์ ครอบคลุมพื้นที่ตำบลดู่พงษ์ทั้งหมด ซึ่งเป็นสภาตำบลดู่พงษ์ที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลดู่พงษ์ในวันที่ 25 ธันวาคม พ.ศ. 2539
ตำบลพงษ์

พงษ์ เป็นตำบลหนึ่งในอำเภอสันติสุข จังหวัดน่าน เป็นที่ตั้งของสถานที่ท่องเที่ยวสำคัญในอำเภอสันติสุข ได้แก่ น้ำตกแม่สะนานซึ่งเป็นน้ำตกเชิงอนุรักษ์ที่มีความสวยงาม ต่อจากน้ำตกแม่สะนานก็จะเป็นลำน้ำว้าซึ่งเป็นสายที่ใช้สำหรับล่องแก่ง ซึ่งจะมีจุดเริ่มต้นที่สบมาง บ้านห้วยลอย อำเภอบ่อเกลือ ซึ่งมีเขตติดต่อกับอำเภอสันติสุข และจะล่องไปสุดสายที่บ้านน้ำว้า บ้านห้วยทรายมูล หรือบ้านหาดไร่ อำเภอแม่จริม 
ที่ตั้งและอาณาเขต.
ตำบลพงษ์มีอาณาเขตติดต่อกับอำเภอและจังหวัดใกล้เคียงดังนี้
การแบ่งเขตการปกครอง.
การปกครองส่วนภูมิภาค.
ตำบลพงษ์แบ่งพื้นที่การปกครองออกเป็น 13 หมู่บ้าน ได้แก่
การปกครองส่วนท้องถิ่น.
ท้องที่ตำบลพงษ์ มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลพงษ์ ครอบคลุมพื้นที่ตำบลพงษ์ทั้งหมด ซึ่งเป็นสภาตำบลพงษ์ที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลพงษ์ในวันที่ 25 ธันวาคม พ.ศ. 2539
ตำบลป่าแลวหลวง

ป่าแลวหลวง เป็นตำบลหนึ่งในอำเภอสันติสุข จังหวัดน่าน
ที่ตั้งและอาณาเขต.
ตำบลป่าแลวหลวงมีอาณาเขตติดต่อกับอำเภอและจังหวัดใกล้เคียงดังนี้
การแบ่งเขตการปกครอง.
การปกครองส่วนภูมิภาค.
ตำบลป่าแลวหลวงแบ่งพื้นที่การปกครองออกเป็น 10 หมู่บ้าน ได้แก่
การปกครองส่วนท้องถิ่น.
ท้องที่ตำบลป่าแลวหลวง มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลป่าแลวหลวง ครอบคลุมพื้นที่ตำบลป่าแลวหลวงทั้งหมด ซึ่งเป็นสภาตำบลป่าแลวหลวงที่จัดตั้งขึ้นในปี พ.ศ. 2521 และยกฐานะขึ้นเป็นองค์การบริหารส่วนตำบลป่าแลวหลวงในวันที่ 25 ธันวาคม พ.ศ. 2539
ตำบลห้วยโก๋น

ห้วยโก๋น เป็นตำบลหนึ่งในอำเภอเฉลิมพระเกียรติ จังหวัดน่าน ตั้งอยู่บริเวณทิศตะวันตกของตัวอำเภอ เป็นที่ตั้งของที่ว่าการอำเภอเฉลิมพระเกียรติ
การแบ่งเขตการปกครอง.
การปกครองส่วนภูมิภาค.
แบ่งการปกครองเป็น 7 หมู่บ้าน ได้แก่
การปกครองส่วนท้องถิ่น.
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลห้วยโก๋น มีพื้นที่ครอบคลุมตำบลห้วยโก๋นทั้งหมด
ตำบลขุนน่าน

ขุนน่าน เป็นตำบลหนึ่งในอำเภอเฉลิมพระเกียรติ จังหวัดน่าน ตั้งอยู่บริเวณทิศตะวันออกของตัวอำเภอ
การแบ่งเขตการปกครอง.
การปกครองส่วนภูมิภาค.
แบ่งการปกครองเป็น 15 หมู่บ้าน ได้แก่
การปกครองส่วนท้องถิ่น.
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลขุนน่าน มีพื้นที่ครอบคลุมตำบลขุนน่านทั้งหมด
ตำบลปอน

ปอน เป็นตำบลหนึ่งในอำเภอทุ่งช้าง จังหวัดน่าน ตั้งอยู่บริเวณทิศเหนือสุดของตัวอำเภอ
การปกครองส่วนภูมิภาค.
แบ่งการปกครองเป็น 8 หมู่บ้าน ได้แก่
การปกครองส่วนท้องถิ่น.
องค์การบริหารส่วนตำบลปอนมีพื้นที่ครอบคลุมตำบลปอนทั้งหมด
ตำบลชนแดน (อำเภอสองแคว)

ชนแดน เป็นตำบลหนึ่งในอำเภอสองแคว จังหวัดน่าน ตั้งอยู่บริเวณทิศเหนือสุดของตัวอำเภอ
การแบ่งเขตการปกครอง.
การปกครองส่วนภูมิภาค.
แบ่งการปกครองเป็น 9 หมู่บ้าน ได้แก่
การปกครองส่วนท้องถิ่น.
องค์การบริหารส่วนตำบลชนแดนมีพื้นที่ครอบคลุมตำบลชนแดนทั้งหมด
ตำบลบ่อเกลือเหนือ

บ่อเกลือเหนือ เป็นตำบลหนึ่งในอำเภอบ่อเกลือ จังหวัดน่าน ตั้งอยู่บริเวณทิศเหนือสุดของตัวอำเภอ
การแบ่งเขตการปกครอง.
การปกครองส่วนภูมิภาค.
แบ่งการปกครองเป็น 10 หมู่บ้าน ได้แก่
การปกครองส่วนท้องถิ่น.
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลบ่อเกลือเหนือ มีพื้นที่ครอบคลุมตำบลบ่อเกลือเหนือทั้งหมด
ตำบลดงพญา

ดงพญา เป็นตำบลหนึ่งในอำเภอบ่อเกลือ จังหวัดน่าน ตั้งอยู่บริเวณทิศเหนือของตัวอำเภอ ตำบลดงพญาตั้งขึ้นเมื่อปี พ.ศ. 2539 โดยการแยกจากตำบลบ่อเกลือเหนือ  ส่วนที่มาของชื่อตำบลดงพญา จากคำบอกเล่าว่าในอดีตมีผู้นำหรือผู้ปกครองชุมชนจะมียศเป็นเจ้าพระยาสืบต่อกันมาเป็นจำนวนมากเช่น เจ้าพระปิ่น เจ้าพระสาร เจ้าพระยาแก้ว และเจ้าพระยากองแล เป็นต้น จึงเกิดเป็นที่มาของชื่อ ตำบลดงพญา ตำบลดงพญาแบ่งออกเป็น 7 หมู่บ้าน
การแบ่งเขตการปกครอง.
การปกครองส่วนภูมิภาค.
แบ่งการปกครองเป็น 8 หมู่บ้าน ได้แก่
การปกครองส่วนท้องถิ่น.
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลดงพญา มีพื้นที่ครอบคลุมตำบลดงพญาทั้งหมด
ตำบลบ่อเกลือใต้

บ่อเกลือใต้ เป็นตำบลหนึ่งในอำเภอบ่อเกลือ จังหวัดน่าน ตั้งอยู่บริเวณทิศใต้ของตัวอำเภอ เป็นที่ตั้งของที่ว่าการอำเภอบ่อเกลือ
การแบ่งเขตการปกครอง.
การปกครองส่วนภูมิภาค.
แบ่งการปกครองเป็น 15 หมู่บ้าน ได้แก่
การปกครองส่วนท้องถิ่น.
พื้นที่ทั้งหมดของตำบลบ่อเกลือใต้อยู่ในเขตเทศบาลตำบลบ่อเกลือใต้ ซึ่งยกฐานะจากองค์การบริหารส่วนตำบลบ่อเกลือใต้เมื่อ พ.ศ. 2556
ตำบลภูฟ้า

ภูฟ้า เป็นตำบลหนึ่งในอำเภอบ่อเกลือ จังหวัดน่าน ตั้งอยู่บริเวณทิศใต้สุดของตัวอำเภอ โดยแยกออกจากตำบลบ่อเกลือใต้เมื่อวันที่ 29 กรกฎาคม พ.ศ. 2534 จำนวน 5 หมู่บ้าน และต่อมาได้จัดตั้งหมู่ที่ 6 บ้านห้วยลอย ทำให้มีการปกครอง 6 หมู่บ้านจนถึงปัจจุบัน
การแบ่งเขตการปกครอง.
การปกครองส่วนภูมิภาค.
แบ่งการปกครองเป็น 6 หมู่บ้าน ได้แก่
การปกครองส่วนท้องถิ่น.
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลภูฟ้า มีพื้นที่ครอบคลุมตำบลภูฟ้าทั้งหมด
ภาษาลาชิขาว

ภาษาลาชิขาว  มีผู้พูดทั้งหมด 1,602 คนในเวียดนามใกล้กับชายแดนจีน จัดอยู่ในตระกูลภาษาขร้า-ไท กลุ่มขร้า สาขาเก-ชิ เป็นภาษาที่มีวรรณยุกต์ มีรากศัพท์ร่วมกับภาษาลาชิราวร้อยละ 30–40
อลัน เมอร์เร

อลัน เมอร์เร  นักมวยสากลชาวฟิลิปปินส์ เกิดเมื่อ 27 ธันวาคม พ.ศ. 2512 ที่ General Santos City ประเทศฟิลิปปินส์ สถิติการชก 54 ครั้ง ชนะ 20 (น็อค 13) เสมอ 3 แพ้ 30
การตรวจพิจารณาอินเทอร์เน็ต

การตรวจพิจารณาอินเทอร์เน็ต หรือ การเซ็นเซอร์อินเทอร์เน็ต  คือการควบคุมหรือปราบปรามว่าสิ่งใดสามารถเข้าถึง เผยแพร่ หรือรับชมได้บนอินเทอร์เน็ตโดยผู้กำกับดูแล ทั้งนี้ปัจเจกบุคคลหรือองค์กรต่าง ๆ ยังสามารถตรวจพิจารณา (เซ็นเซอร์) ตนเอง (Self-censorship) ได้ด้วยเช่นกัน จากเหตุผลด้านจริยธรรม ศาสนา หรือทางธุรกิจ เพื่อให้สอดคล้องกับบรรทัดฐานทางสังคมและหลีกเลี่ยงการคุกคามข่มขู่ หรือเนื่องจากเกรงกลัวผลทางกฎหมายหรือผลกระทบอื่น ๆ ที่จะตามมาในภายหลัง
สำหรับขอบเขตการตรวจพิจารณาอินเทอร์เน็ตนั้นจะแตกต่างกันออกไปในแต่ละประเทศ ซึ่งประเทศประชาธิปไตยส่วนมากมีการตรวจพิจารณาอินเทอร์เน็ตไม่มากนัก ในขณะที่บางประเทศตรวจพิจารณาถึงขั้นจำกัดข้อมูลสารสนเทศต่าง ๆ เช่น ข่าวสาร หรือห้ามปรามการพูดคุยอภิปรายในหมู่ประชาชนของตน นอกจากนี้การตรวจพิจารณาอินเทอร์เน็ตยังมีไว้เพื่อตอบโต้เหตุการณ์บางเหตุการณ์ที่เกิดขึ้นไปแล้วหรือกำลังจะเกิดขึ้นก็ได้ เช่น การเลือกตั้ง การประท้วงชุมนุม หรือการก่อจลาจล ซึ่งตัวอย่างที่เห็นได้ชัดก็คือปริมาณการตรวจพิจารณาอินเทอร์เน็ตที่เพิ่มขึ้นมากในช่วงเหตุการณ์อาหรับสปริง และยังมีเหตุผลอื่น ๆ สำหรับการตรวจพิจารณาอีก เช่น เหตุผลด้านลิขสิทธิ์ การหมิ่นประมาท การก่อกวน/ล่วงละเมิด หรือเพื่อปิดกั้นเนื้อหาลามกอนาจาร เป็นต้น
เสียงสนับสนุนหรือคัดค้านการตรวจพิจารณาอินเทอร์เน็ตก็แตกต่างกันออกไป จากผลการสำรวจ "อินเทอร์เน็ตโซไซตี" ประจำปี พ.ศ. 2555 (2012 Internet Society survey) พบว่าร้อยละ 71 ของผู้ตอบแบบสอบถามเห็นด้วยว่า "ควรมีรูปแบบการตรวจพิจารณาบางชนิดบนอินเทอร์เน็ต" และในผลสำรวจเดียวกันพบว่าร้อยละ 83 ของผู้ตอบแบบสอบถามเห็นด้วยว่า "ควรถือว่าการเข้าถึงอินเทอร์เน็ตเป็นสิทธิมนุษยชนขั้นพื้นฐานประการหนึ่ง" และร้อยละ 86 ของผู้ตอบแบบสอบถามยังเห็นด้วยว่า "ควรรับประกันให้มีเสรีภาพในการพูดบนอินเทอร์เน็ต" ซึ่งจากดัชนีเว็บไซต์โลก (GlobalWebIndex) พบว่าผู้ใช้งานทั่วโลกมากกว่า 400 ล้านคน ใช้เครือข่ายส่วนตัวเสมือนในการหลีกเลี่ยงการตรวจพิจารณาหรือเพื่อเพิ่มระดับความเป็นส่วนตัวให้มากขึ้น อย่างไรก็ตามเทคนิคหรืออุบายการหลีกเลี่ยงส่วนมากไม่เหมาะสมกับการใช้งานแบบวันต่อวัน
ไทลาซีน

ไทลาซีน (ชื่อวิทยาศาสตร์: "Thylacinus cynocephalus"; มาจากภาษากรีก แปลว่า "มีหัวเหมือนสุนัขและมีกระเป๋าหน้าท้อง") หรือที่รู้จักกันทั่วไปในชื่อ เสือแทสเมเนีย หรือ หมาป่าแทสมาเนีย (Tasmanian tiger, Tasmanian wolf) เนื่องจากมีลายทางที่หลังคล้ายเสือ และลักษณะคล้ายหมาป่าหรือสุนัข มีฟันแหลมคม และสามารถยืนด้วยสองขาหลังได้เหมือนจิงโจ้ ในอดีตไทลาซีนเคยเป็นสัตว์มีกระเป๋าหน้าท้องประเภทกินเนื้อที่มีขนาดใหญ่ที่สุด มีถิ่นฐานอยู่ในออสเตรเลีย รัฐแทสเมเนีย และนิวกินี 
ไทลาซีนสูญพันธุ์ในคริสต์ศตวรรษที่ 20 โดยมีบันทึกไว้ว่า ไทลาซีนตัวสุดท้ายที่สวนสัตว์โฮบาร์ต ชื่อ "เบนจามิน" ได้ตายลงเมื่อวันที่ 7 กันยายน ค.ศ. 1936 เนื่องจากถูกละเลย ขาดการดูแลรักษา และถูกประกาศสถานะสูญพันธุ์โดย IUCN ในปี ค.ศ. 1982 และโดยรัฐบาลท้องถิ่นของรัฐแทสเมเนียในปี ค.ศ. 1986
หลังจากไทลาซีนสูญพันธุ์ มาร์ซูเปียลกินเนื้อที่มีขนาดใหญ่ที่สุด คือ แทสเมเนียนเดวิล ตั้งแต่ปี ค.ศ. 1999 เป็นต้นมา นักวิทยาศาสตร์ได้จัดตั้งโครงการรวบรวมตัวอย่างทางพันธุกรรมจากไทลาซีนที่ถูกสตัฟไว้ทั่วโลก เพื่อหาหนทางที่จะทำการโคลนนิงไทลาซีนให้กลับมามีชีวิตอีกครั้ง 
โดยไทลาซีน เชื่อว่าสูญพันธุ์ไปอย่างแน่นอนจากผืนแผ่นดินใหญ่ของออสเตรเลียราว 3,000 ปีก่อน ก่อนที่ชาวตะวันตกจะมาบุกเบิกดินแดน ก่อนที่จะสูญพันธุ์ต่อมาในพื้นที่ที่เป็นเกาะ โดยสาเหตุของการสูญพันธุ์เดิมเชื่อว่า เกิดจากการล่าของมนุษย์ เนื่องจากเป็นสัตว์ที่คุกคามบรรดาปศุสัตว์ แต่ทว่าข้อมูลล่าสุดของนักวิทยาศาสตร์ จากมหาวิทยาลัยแอดิเลด ที่ได้ทำการศึกษาด้วยวิธีการสกัดดีเอ็นเอจากซากดึกดำบรรพ์ โดยสร้างลำดับ 51 ดีเอ็นเอ พบว่าแท้ที่จริงแล้ว ไทลาซีนอาจแบ่งออกได้เป็นสองชนิดย่อย คือ ชนิดตะวันออก และชนิดตะวันตก ที่พบทางตอนใต้ของออสเตรเลีย ก่อนสิ้นสุดยุคน้ำแข็งเมื่อ 25,000 ปีก่อน เพราะสภาพอากาศที่รุนแรงและภัยแล้งจากภาวะเอลนิโญเมื่อ 4,000 ปีก่อน ที่ส่งผลให้บรรดาสัตว์ต่าง ๆ บนผืนแผ่นดินใหญ่ทยอยกันสูญพันธุ์เมื่อ 3,000 ปีก่อน ซึ่งนี่น่าจะเป็นสาเหตุของการสูญพันธุ์ของไทลาซีนมากกว่าการล่าของชาวท้องถิ่น โรคระบาด หรือการผสมข้ามสายพันธุ์ที่ทำให้ความหลากหลายทางพันธุกรรมสูญเสียไปเสียอีก 
ในปลายปี ค.ศ. 2016 ได้มีการเผยแพร่ภาพจากกล้องติดตามสัตว์ป่าของคณะนักวิทยาศาสตร์กลุ่มหนึ่ง ที่ทำการติดตั้งไว้ในพุ่มไม้ในเขตป่าของรัฐวิกตอเรีย ทางตอนใต้ของออสเตรเลีย ปรากฏเห็นภาพของสัตว์ตัวหนึ่งที่มีรูปร่างเหมือนหมาป่าหรือสุนัข แต่มีส่วนหางแข็งตรงเหมือนลักษณะของไทลาซีน จึงอาจยืนยันได้ว่าไทลาซีนยังมิได้สูญพันธุ์ แต่ก็ยังไม่มีข้อมูลเพิ่มเติมมากกว่านี้ แต่ทว่าก็มีพยานพบเห็นอีกหลายราย เช่นที่ ตอนเหนือของรัฐควีนส์แลนด์ แต่ก็ยังไม่สามารถยืนยันได้ว่าคือ ไทลาซีนจริง ๆ ดังนั้นทางมหาวิทยาลัยเจมส์คุก จึงได้มีโครงการตามหาการมีอยู่จริงของไทลาซีนขึ้น โดยเริ่มตั้งแต่เดือนเมษายน ค.ศ. 2017
ตัวเตี้ยแบบไม่สามารถรอดชีวิตได้

ตัวเตี้ยแบบไม่สามารถรอดชีวิตได้  หรือ โรคกระดูกเจริญผิดเพี้ยนแบบไม่สามารถรอดชีวิตได้  เป็นโรคกระดูกเจริญผิดปกติ (skeletal dysplasia) ที่รุนแรงถึงขั้นเสียชีวิตในระยะแรกเกิดที่พบบ่อยที่สุด คำว่า thanatophoric มาจากคำภาษากรีก "thanatophorus" แปลว่า "นำความตายมาให้" มีลักษณะเฉพาะได้แก่ มีศีรษะใหญ่ผิดปกติ (macrocephaly) อกเล็กรูปร่างคล้ายระฆัง (narrow bell-shaped thorax) ความยาวช่วงลำตัวปกติ และมีแขนขาสั้นมาก
โรคนี้แบ่งเป็น 2 ชนิด ตามลักษณะทางคลินิกของผู้ป่วย ได้แก่ ชนิดที่ 1 (thanatophoric dysplasia type I, TD1) และชนิดที่ 2 (TD2) ชนิดย่อยเหล่านี้แบ่งโดยดูกระดูกยาวว่ามีลักษณะโค้งหรือตรง โดย TD1 ซึ่งพบบ่อยกว่า มีลักษณะเฉพาะคือกะโหลกศีรษะมีลักษณะค่อนข้างปกติ กระดูกยาวมีลักษณะโค้งคล้ายหูโทรศัพท์ ลักษณะเช่นนี้พบบ่อยที่สุดที่กระดูกต้นขา ในขณะที่ TD2 มีลักษณะเฉพาะคือกะโหลกศีรษะมีลักษณะคล้ายใบโคลเวอร์ (cloverleaf-shaped skull) และกระดูกต้นขามีลักษณะตรง อย่างไรก็ดีอาจพบมีลักษณะทางคลินิกที่ทับซ้อนกันระหว่างชนิดย่อยเหล่านี้ได้
TD1 และ TD2 เกิดจากการกลายพันธุ์ที่ถ่ายทอดทางพันธุกรรมลักษณะเด่น (autosomal dominant) ของยีน "FGFR3" (fibroblast growth factor receptor 3) ซึ่งอยู่บนโครโมโซมคู่ที่ 4 ตำแหน่ง 4p16.3 โดยการกลายพันธุ์ชนิดนี้มีเพเนแทรนซ์ 100% จนถึงปัจจุบันพบว่าผู้ป่วย TD ทั้งหมดเกิดจากการกลายพันธุ์ที่เกิดขึ้นใหม่ ("de novo" mutation) ของ "FGFR3" อย่างไรก็ดี การเกิดโรคนี้จากการมีภาวะโมเซอิกของเซลล์สืบพันธุ์ ก็ยังเป็นที่เชื่อกันว่าสามารถเป็นไปได้ในทางทฤษฎี แม้จะยังไม่มีรายงานกรณีผู้ป่วยเช่นนี้ก็ตาม
เพเนแทรนซ์

ในวิชาพันธุศาสตร์ เพเนแทรนซ์  คือสัดส่วนของประชากรที่มีความแตกต่างทางของลักษณะทางพันธุกรรม (genotype) แล้วมีลักษณะปรากฏ (phenotype) โดยในทางเวชพันธุศาสตร์ เพเนแทรนซ์ของการกลายพันธุ์ที่ทำให้เกิดโรคคือสัดส่วนของประชากรที่มีอาการต่อประชากรที่มีการกลายพันธุ์นั้นๆ ตัวอย่างเช่น หากการกลายพันธุ์ของยีนหนึ่ง ทำให้เกิดโรคทางพันธุกรรมที่ถ่ายทอดทางพันธุกรรมลักษณะเด่นโดยมีเพเนแทรนซ์ 95% จะพบว่า ผู้ที่มีการกลายพันธุ์ในลักษณะนั้น 95% จะเกิดโรคและมีอาการ ในขณะที่อีก 5% ไม่เกิดโรคและไม่มีอาการ แต่มีพันธุกรรมที่บ่งว่าจะเป็นโรค
แทสเมเนียนเดวิล

แทสเมเนียนเดวิล (ชื่อวิทยาศาสตร์: "Sarcophilus harrisii") เป็นมาร์ซูเปียลกินเนื้อในวงศ์ Dasyuridae ปัจจุบันมีถิ่นฐานเฉพาะในรัฐแทสเมเนียของออสเตรเลีย โดยได้รับสถานะเป็นสัตว์คุ้มครองมาตั้งแต่ปี ค.ศ. 1941 สันนิษฐานว่าแทสเมเนียเดวิลได้สูญพันธุ์ไปจากแผ่นดินใหญ่ของออสเตรเลียไปเมื่อประมาณ 3,000 ปีมาแล้ว 
แทสเมเนียนเดวิลมีขนาดใกล้เคียงกับสุนัขตัวเล็ก ๆ ถือเป็นมาร์ซูเปียลกินเนื้อที่มีขนาดใหญ่ที่สุด นับตั้งแต่ไทลาซีนสูญพันธุ์เมื่อปี ค.ศ. 1936 เป็นสัตว์ที่มีนิสัยดุร้าย และถือว่าเป็นสัตว์ที่มีกรามขนาดใหญ่ที่สุดในโลกเมื่อเทียบกับขนาดตัว
แทสมาเนียนเดวิลตัวเมียสามารถมีลูกในกระเป๋าหน้าท้องได้สูงสุดถึง 6 ตัว ในระยะเวลานาน 3 เดือน ซึ่งถือว่ามีจำนวนเยอะมาก
ปัจจุบันแทสเมเนียนเดวิลกำลังอยู่ในภาวะใกล้สูญพันธุ์ สืบเนื่องจากเกิดโรคระบาดที่ทำให้เกิดการติดเชื้อและเป็นเนื้องอกคล้ายมะเร็งบริเวณใบหน้า (Devil facial tumour disease - DFTD) มาตั้งแต่ปลายทศวรรษ 1990 ทำให้ประชากรลดลงอย่างรวดเร็ว นักวิทยาศาสตร์ประเมินว่าหากไม่สามารถคิดค้นหาวิธีรักษาได้ แทสเมเนียนเดวิลจะสูญพันธุ์ภายในปี ค.ศ. 2035
รูปแบบปรากฏ

ลักษณะปรากฏ หรือ รูปแบบปรากฏ  (แปลว่า "เปิดเผย, แสดงออก"; แปลว่า "รูปแบบ") หมายถึงลักษณะของสิ่งมีชีวิตที่ปรากฏให้เห็นได้หรือตรวจสอบได้ โดยไม่ต้องตรวจลงไปถึงระดับพันธุกรรม ลักษณะเหล่านี้ เช่น รูปร่าง การพัฒนา คุณสมบัติทางสรีรวิทยา คุณสมบัติทางชีวเคมี พฤติกรรม หรือผลที่เกิดจากพฤติกรรม (เช่น รูปร่างใยแมงมุม) ลักษณะปรากฏเหล่านี้เป็นผลจากการแสดงออกของพันธุกรรมของสิ่งมีชีวิต ซึ่งเรียกว่า ลักษณะพันธุกรรม  ซึ่งอาจมีหรือไม่มีผลจากสิ่งแวดล้อมเข้ามาเกี่ยวข้องก็ได้
ตั๊กแตน ชลดา

พบพร ภาคินทร์ (ชื่อเดิม : ชลดา ทองจุลกลาง เกิด 17 พฤษภาคม พ.ศ. 2526) ชื่อเล่น ตั๊กแตน หรือที่รู้จักกันในชื่อ ตั๊กแตน ชลดา เป็นนักร้องลูกทุ่งและนักแสดงชาวไทย เจ้าของฉายา “นักร้องสาวขวัญใจเเฟนๆ“ อดีตสังกัดแกรมมี่ โกลด์ ปัจจุบันเป็นศิลปินอิสระ
ประวัติ.
ตั๊กแตน ชลดา เกิดเมื่อวันที่ 17 พฤษภาคม พ.ศ. 2526 เกิดที่ ตำบล หนองหอย อำเภอพระทองคำ จังหวัดนครราชสีมา เป็นบุตรีของพ่อสอน และเเม่ยวน ทองจุลกลาง เธอเป็นลูกสาวคนสุดท้องในจำนวนพี่น้อง 4 คน
เธอจบระดับชั้นประถมศึกษาที่โรงเรียนทับมะขาม ระดับมัธยมศึกษาที่โรงเรียนทัพรั้งพิทยาคม และปริญญาตรี คณะมนุษยศาสตร์ สาขาวิชาเอกสื่อสารมวลชน (ภาคพิเศษ) มหาวิทยาลัยรามคำแหง และ จบการศึกษาเมื่อปี พ.ศ. 2549
เธอได้เข้าสู่วงการโดยผ่านการประกวดเงาเสียงลูกทุ่ง.357 ซึ่งจัดโดยลูกทุ่งเอฟเอ็ม โดยเป็นเงาเสียงของพุ่มพวง ดวงจันทร์ และเวทีสุดท้ายที่เธอประกวดคือ "First Stage Show" และเธอได้รับรางวัลรองชนะเลิศอันดับที่ 3 ซึ่งอันดับรางวัลชนะเลิศ คือ ศรัณยู วินัยพานิช และรองอันดับ 1 คือ ปองกูล สืบซึ้ง และได้มีผลงานเพลงแรกคือ "ขอจองในใจ" ซึ่งเป็นเพลงที่ได้กระแสการตอบรับที่ดีมาก
ต่อมาเธอได้เซ็นสัญญาเป็นศิลปินในสังกัดแกรมมี่ โกลด์ และได้มีผลงานอัลบั้มแรกคือ ชุดที่ 1 หนาวแสงนีออน ซึ่งถือว่าประสบความสำเร็จในระดับหนึ่ง โดยมียอดขายอัลบั้ม 300,000 ตลับในขณะนั้น และต่อมาได้มีเพลงที่ประความสำเร็จมากที่สุดคือเพลง "ไม่ใช่แฟนทำแทนไม่ได้" ในอัลบั้มชุดที่ 2 ถนนค้นฝัน โดยมียอดขาย 1,000,000 ตลับ ซึ่งเป็นคนสุดท้ายของประเทศไทยที่ได้ล้านตลับ ต่อมาได้มีเพลงดังที่สร้างชื่อให้กับเธอมากมาย เช่น รอเป็นคนถัดไป, แฟนเก็บ, อยากเป็นคนรัก ไม่อยากเป็นชู้, อยากเป็นแฟนเธอแทนเขา, รักได้ครั้งละคน เชื่อใจได้คนละครั้ง, นาทีเดียวเพื่อรัก ทั้งชีวิตเพื่อลืม, เธอไม่ใช่แฟนฉัน ฉันไม่ใช่แฟนเธอ, ไหง่ง่อง, โคตรเลวในดวงใจ และอีกมากมาย
ในวันที่ 22 ตุลาคม พ.ศ. 2562 ตั๊กแตน ชลดา ได้เป็นศิลปินอิสระ หลังจากตัดสินใจไม่ต่อสัญญากับสังกัด แกรมมี่ โกลด์ 
ตลอดระยะเวลาที่ผ่านมาที่อยู่สังกัด แกรมมี่ โกลด์ มีอัลบั้มชุดที่ 1 หนาวแสงนีออน ปี พ.ศ. 2549 ถึง ชุดที่ 9 ของขวัญหรือของเหลือ ปี พ.ศ. 2559 และมีผลงานเพลงซิงเกิลเดี่ยว และผลงานเพลงในอัลบั้มพิเศษต่างๆ มากมาย
ชีวิตส่วนตัว.
เคยคบหากับ เพชร สหรัตน์ นักร้องและนักธุรกิจ และได้จดทะเบียนสมรสเมื่อวันที่ 23 พฤษภาคม พ.ศ. 2559 ต่อมาทั้งคู่ได้จดทะเบียนหย่ากันแล้วเมื่อช่วงเดือนมีนาคม พ.ศ. 2561
ผลงานเพลง.
อัลบั้มเดี่ยว.
เพลงที่มีเครื่องหมาย * ต่อท้ายคือเพลงที่ถูกเลือกเป็นเพลงโปรโมท
ผลงานการแสดง.
ผลงานพิธีกร.
 ออนไลน์ 
ภาพลักษณ์.
ผลการสำรวจความนิยม.
นิด้าโพล
นิด้าโพล ร่วมกับไนน์เอ็นเตอร์เทน
สวนดุสิตโพล
อีสานโพล
อีคอนโพล
เอแบคโพล
"คำค้น" ยอดนิยมของไทยปี 2013
โรคเกาเชอร์

โรคเกาเชอร์ หรือ โรคโกเชร์  เป็นโรคความผิดปกติของการสะสมไขมัน (lysosomal storage disease) ที่พบบ่อยที่สุดชนิดหนึ่ง เป็นโรคทางพันธุกรรมที่ถ่ายทอดทางออโตโซมลักษณะด้อย มีลักษณะเฉพาะคือมีการสะสมของ Sphingolipid ในเซลล์Macrophageและโมโนซัยต์ โรคนี้เป็นผลจากภาวะพร่องเอนไซม์ lysosomal hydrolase, glucocerebrosidase (หรือชื่อ acid beta-glucosidase, glucosylceramidase) ความรุนแรงของโรคอาจแตกต่างกันได้มากในผู้ป่วยแต่ละคน ผู้ป่วยบางคนมีอาการตั้งแต่อายุน้อยโดยเมื่อแรกวินิจฉัยก็มีภาวะแทรกซ้อนเกือบทั้งหมดของโรค ในขณะที่บางคนอาจไม่มีอาการจนถึงอายุแปดสิบปี
โดยปกติแล้วจะมีการแบ่งประเภทของโรคเกาเชอร์ออกเป็น 3 ชนิดย่อยทางคลินิก โดยดูจากการมีหรือไม่มีความผิดปกติของระบบประสาทและการดำเนินไปของโรค
อย่างไรก็ดี ผู้ป่วยบางรายอาจไม่สามารถจัดลงตามชนิดดังกำหนดนี้ได้ลงตัว
โรคเกาเชอร์ชนิดที่ 1 พบบ่อยในคนเชื้อชาติยิว อย่างไรก็ดีสามารถพบโรคเกาเชอร์ได้ทั้ง 3 ชนิด ในคนทุกเชื้อชาติ
แหล่งข้อมูลอื่น.
<templatestyles src="Reflist/styles.css" />
เซ็นทรัล เชียงราย

เซ็นทรัล เชียงราย  หรือชื่อเดิม "เซ็นทรัลพลาซา เชียงราย" "(CentralPlaza Chiangrai)" เป็นศูนย์การค้าที่ตั้งอยู่บนถนนพหลโยธิน อำเภอเมืองเชียงราย จังหวัดเชียงราย
การจัดสรรพื้นที่.
เซ็นทรัล เชียงราย ประกอบด้วยพื้นที่สำคัญดังนี้
หมายเหตุ.
<templatestyles src="Reflist/styles.css" />
โรเบิร์ต โอเวน

โรเบิร์ต โอเวน (อังกฤษ: Robert Owen) เกิดเมื่อ 14 พฤษภาคม พ.ศ. 2314 และถึงแก่กรรมเมื่อ 17 พฤศจิกายน พ.ศ. 2401 รวมอายุ 87 ปี เป็นนักเศรษฐศาสตร์และนักปฏิรูปทางสังคมชาวอังกฤษ เป็นที่รู้จักในฐานะ "บิดาแห่งการสหกรณ์โลก" โอเวนเสนอให้มีการจัดตั้งชมรมสหกรณ์ขึ้น โดยให้ทรัพย์สินต่างๆ ของชมรม เป็นของส่วนรวม เพื่อไม่ให้มีสภาพของนายทุนในสหกรณ์ แต่จัดตั้งไม่สำเร็จและไม่ได้รับการยอมรับ โอเวนจึงทดลองตั้งชมรมสหกรณ์ชื่อ "นิวฮาร์โมนี" (New Harmony) ขึ้นที่เมืองนิวฮาร์โมนี รัฐอินดีแอนา ประเทศสหรัฐอเมริกา ในปี พ.ศ. 2368 และล้มเลิกไปในเวลาต่อมา เพราะไม่มีการคัดเลือกสมาชิก และไม่มีกิจกรรมที่คุ้มกับค่าใช้จ่าย นอกจากนี้ในขณะนั้นยังมีปัญหาเกี่ยวกับการปกครองและศาสนา
โคเบิร์ด โอเวนนั้นได้สมัครเข้าทำงานจนได้ไต่เต้าเป็นผู้นบริหาร
ตำบลแม่จริม

แม่จริม เป็นตำบลหนึ่งในอำเภอแม่จริม จังหวัดน่าน ตั้งอยู่บริเวณตอนเหนือสุดของอำเภอ
การแบ่งเขตการปกครอง.
การปกครองส่วนภูมิภาค.
แบ่งการปกครองออกเป็น 6 หมู่บ้าน ได้แก่
การปกครองส่วนท้องถิ่น.
องค์การบริหารส่วนตำบลแม่จริมมีพื้นที่ครอบคลุมตำบลแม่จริมทั้งหมด
ตำบลหนองแดง (อำเภอแม่จริม)

หนองแดง เป็นตำบลหนึ่งในอำเภอแม่จริม จังหวัดน่าน ตั้งอยู่บริเวณตอนกลางของอำเภอ และเป็นที่ตั้งของที่ว่าการอำเภอแม่จริม
การแบ่งเขตการปกครอง.
การปกครองส่วนภูมิภาค.
แบ่งการปกครองออกเป็น 10 หมู่บ้าน ได้แก่
การปกครองส่วนท้องถิ่น.
แบ่งการปกครองเป็น 1 เทศบาลตำบล และ 1 องค์การบริหารส่วนตำบล คือ
มหาวิทยาลัยบูรพา วิทยาเขตสระแก้ว

มหาวิทยาลัยบูรพา วิทยาเขตสระแก้ว (Burapha University sakaeo) ก่อตั้งขึ้นเมื่อวันที่ 9 กันยายน พ.ศ.2540 ตั้งอยู่ที่ เลขที่ 542 ม.4 ต.วัฒนานคร อ.วัฒนานคร จ.สระแก้ว 27160
 มีเนื้อที่ 1,369 ไร่ 2 ตารางวา ที่ดินดังกล่าว กรมที่ดิน กระทรวงมหาดไทยได้อนุมัติในหลักการไห้มหาวิทยาลัยบูรพาใช้ประโยชน์ในที่ดินได้ โดยมีซื่อเดิมว่า มหาวิทยาลัยบูรพา วิทยาเขตสารสนเทศสระแก้ว 
 เป็นโครงการที่คณะรัฐมนตรีได้อนุมัติในหลักการ ให้มหาวิทยาลัยบูรพาขยายโอกาสอุดมศึกษาไปสู่จังหวัดสระแก้ว
หลักสูตร 
1.คณะวิทยาศาสตร์และสังคมศาสตร์
 ปริญญาตรี (ภาคปกติ)
 สาขาวิชาคอมพิวเตอร์ธุรกิจ (ทล.บ.)
 สาขาวิชาบริหารทั่วไป (รป.บ.)
 สาขาวิชาการจัดการทรัพยากรมนุษย์ (บธ.บ.)
 สาขาวิชาภูมิสารสนเทศ (วท.บ.)
 ปริญญาตรี (ภาคพิเศษ)
 สาขาวิชาเทคโนโลยีสารสนเทศ (ทล.บ.)
 สาขาวิชาบริหารทั่วไป (รป.บ.)
 สาขาวิชาการตลาด (บธ.บ.)
2.คณะเทคโนโลยีการเกษตร
 ปริญญาตรี (ภาคปกติ)
 สาขาวิชาการเกษตรศาสตร์ (วท.บ.)
 - กลุ่มเทคโนโลยีการผลิตพืช
 - กลุ่มเทคโนโลยีการผลิตสัตว์
 - กลุ่มเทคโนโลยีหลังการเก็บเกี่ยว
 - กลุ่มทรัพยากรธรรมชาติและสิ่งแวดล้อม
 - กลุ่มเทคโนโลยีการอาหาร
องค์การสัมพันธภาพสหกรณ์ระหว่างประเทศ

องค์การสัมพันธภาพสหกรณ์ระหว่างประเทศ  มีสำนักงานใหญ่ตั้งอยู่ที่นครเจนีวา ประเทศสวิตเซอร์แลนด์ ขบวนการสหกรณ์โลกมีการประชุมสมัชชาสหกรณ์ระหว่างชาติเป็นครั้งแรกเมื่อ วันที่ 18 สิงหาคม พ.ศ. 2438 ณ กรุงลอนดอน สหราชอาณาจักร ได้มีมติก่อตั้งองค์กรสัมพันธภาพสหกรณ์ระหว่างประเทศ (ICA) เพื่อประสานความร่วมมือในด้านต่าง ๆ เมื่อ พ.ศ. 2538 องค์การฯ จึงได้ปรับปรุงและประกาศหลักการสหกรณ์เป็น 7 ประการที่ใช้อยู่ในปัจจุบัน นอกจากนี้ องค์การฯ ได้ประกาศให้สหกรณ์ทั่วโลกร่วมเฉลิมฉลองวันสหกรณ์สากลตั้งแต่ พ.ศ. 2465 ต่อมาสมัชชาใหญ่แห่งสหประชาชาติมีมติเมื่อวันที่ 16 ธันวาคม พ.ศ. 2535 ให้วันเสาร์แรกของเดือนกรกฎาคมทุกปี เป็น "วันสหกรณ์สากล"
ในปัจจุบัน องค์การ ICA ได้มีสมาชิกทั่วโลกกว่า 200 ประเทศ
สำนักวิชาสังคมศาสตร์ มหาวิทยาลัยรามคำแหง

สำนักวิชาสังคมศาสตร์ มหาวิทยาลัยรามคำแหง เป็นหน่วยงานการศึกษาหนึ่งในมหาวิทยาลัยรามคำแหงเปิดทำการสอนในระดับปริญญาตรี ปริญญาโท และปริญญาเอก
ประวัติ.
สำนักวิชาสังคมศาสตร์ เป็นหน่วยงานที่จัดการเรียนการสอนด้านสาขาวิชา หรือกลุ่มวิชาที่มีส่วนเป็นสังคมศาสตร์ ได้แก่ ประวัติศาสตร์ ภูมิศาสตร์ จิตวิทยา มานุษยวิทยา สังคมวิทยา การสื่อสารศึกษา ประวัติศาสตร์ และ คติชนวิทยา สามารถจัดว่าเป็นทั้งสาขาวิชาในสังคมศาสตร์และมนุษยศาสตร์
หลักสูตร.
สำนักวิชาสังคมศาสตร์ มหาวิทยาลัยรามคำแหง ตั้งขึ้นเพื่อหน่วยทางการวิจัยทางสังคมศาสตร์ และจัดการเรียนการสอนพื้นฐาน เตรียมการศึกษาขั้นสูงต่อไป โดยจัดการเรียนการสอนครอบคลุมไปทุกระดับชั้น สาขาสังคมศาสตร์ จึงเป็นการเรียนที่ครอบคลุมไปทุกอย่างที่เกี่ยวศาสตร์แห่งการดำรงชีวิต และการประยุกต์ใช้ในชีวิตของคน และพลเมืองโลก
กิจมาโนชญ์ โรจนทรัพย์

กิจมาโนชญ์ โรจนทรัพย์ หรือที่รู้จักกันดีและนิยมเรียกว่า ครูลิลลี่ เป็นครูสอนพิเศษวิชาภาษาไทยที่ "สถาบันกวดวิชาพินนาเคิล" (ภาษาไทย ครูลิลลี่) ซึ่งตั้งอยู่ที่สยามสแควร์ ซอย 5 ครูลิลลี่จบการศึกษาชั้นประถมศึกษาและมัธยมศึกษาตอนต้นที่โรงเรียนอัสสัมชัญระยอง จังหวัดระยอง จบชั้นมัธยมศึกษาตอนปลายที่โรงเรียนเตรียมอุดมศึกษา กรุงเทพมหานคร แผนการเรียนภาษา-ฝรั่งเศส (ต.อ. รุ่น 48) จบการศึกษาระดับอุดมศึกษาจากคณะนิเทศศาสตร์ จุฬาลงกรณ์มหาวิทยาลัย (รุ่น 24-รุ่นเดียวกับ สมพล ปิยะพงศ์สิริ) เอกวาทวิทยาและสื่อสารการแสดง
เริ่มทำงานแรกที่บริษัท TPI นิคมอุตสาหกรรม จังหวัดระยอง ในตำแหน่ง Employee Relations (ER) แต่ได้ค้นพบตนเองว่ามีจิตวิญญาณแห่งความเป็นครู จึงไปช่วยรุ่นพี่ที่รู้จักสอนนักเรียนระดับ ปวช. ที่โรงเรียนพาณิชยการ ในวิชาการสื่อสาร เมื่อค้นพบตนเองจึงมุ่งสู่หนทางนั้นอย่างเต็มตัว จึงไปสมัครเป็นอาจารย์ในมหาวิทยาลัยสยาม โดยสอนคณะนิเทศศาสตร์ ให้นักศึกษาชั้นปี 2 หลังจากสอนที่มหาวิทยาลัยสยามในช่วงระยะเวลาสั้น ๆ ก็เปลี่ยนมารับจ้างสอนพิเศษ โดยรับสอนหลายแห่ง และสุดท้ายก็ได้สอนที่สถาบันกวดวิชาพีนัคเคิล
ปัจจุบันได้ร่วมมือกับโรงเรียนกวดวิชาอาจารย์เจี๋ย (JIA) ขยายภาษาไทยครูลิลลี่เข้าไปในสาขาของโรงเรียนกวดวิชาอาจารย์เจี๋ยทั่วประเทศ เพื่อให้นักเรียนสะดวกต่อการเดินทางและประหยัดค่าใช้จ่าย
วราภรณ์ สมพงษ์

วราภรณ์ สมพงษ์ ชื่อเล่น กระเต็น (เกิด 15 มกราคม พ.ศ. 2516) เป็นผู้ประกาศข่าวชาวไทย ทางไทยรัฐทีวี ในข่าวเย็นไทยรัฐ ก่อนหน้านี้เคยเป็นผู้ประกาศข่าวในรายการเรื่องเด่นเย็นนี้ ทางช่อง 3 เอชดี 
ประวัติ.
วราภรณ์เกิดเมื่อวันที่ 15 มกราคม พ.ศ. 2516 จบการศึกษาระดับปริญญาตรีจากคณะอักษรศาสตร์ จุฬาลงกรณ์มหาวิทยาลัย เริ่มงานในตำแหน่งนักข่าวกับสถานีโทรทัศน์ไอทีวี โดยมีประสบการณ์ในการเป็นผู้สื่อข่าวนอกสถานที่ เช่น ข่าวการเมือง ข่าวอาชญากรรม ต่อมาเป็นที่รู้จักกันมากขึ้น เมื่อได้เข้าร่วมงานกับช่อง 3 เอชดี เป็นผู้ประกาศข่าวในรายการเรื่องเด่นเย็นนี้ ร่วมกับธีระ ธัญไพบูลย์ ตั้งแต่วันที่ 1 กรกฎาคม พ.ศ. 2548 นอกจากนี้เคยดำเนินรายการตัวจริง ตามด้วย "30 ยังแจ๋ว" ซึ่งต่อมาเปลี่ยนชื่อรายการมาเป็น แจ๋ว ตั้งแต่เดือนพฤษภาคม พ.ศ. 2549
ต่อมาตั้งแต่เดือนพฤษภาคม พ.ศ. 2564 วราภรณ์ได้ยุติการเป็นผู้ประกาศข่าวในรายการเรื่องเด่นเย็นนี้ และได้ย้ายไปช่วยทำรายการข่าวสามสีอยู่ระยะหนึ่ง ก่อนจะย้ายไปเป็นผู้ประกาศข่าวทางไทยรัฐทีวี ในข่าวเย็นไทยรัฐ ในเดือนถัดมา
ชีวิตส่วนตัว วราภรณ์สมรสกับภณธนิน ตรีสวัสดิวิทย์ เจ้าของโรงงานรีไซเคิล โดยมีพิธีหมั้นกันเมื่อวันที่ 3 ตุลาคม พ.ศ. 2552 ที่หมู่บ้านมัณฑนา ย่านบางนา และมีพิธีมงคลสมรสเมื่อวันที่ 31 ตุลาคม พ.ศ. 2552 ที่โรงแรมแกรนด์ไฮแอท เอราวัณ
วรอตสวัฟ

วรอตสวัฟ ([vrɔt͡swaf] ;) หรือ เบร็สเลา ([ˈbʁɜslaʊ]) เป็นเมืองหลักของจังหวัดดอลนือชล็อนสก์ ประเทศโปแลนด์ และถือว่าเป็นที่นัดพบสำคัญในทวีปยุโรป มีความหลากหลายและการเปี่ยมล้นด้วยวัฒนธรรมของประวัติศาสตร์ในเมืองนี้ เป็นดังสะพานเชื่อม ที่เชื่อมระหว่างคนในแต่ละรุ่น แต่ละวัฒนธรรมเข้าด้วยกัน เป็นแบบเมืองที่ทันสมัยของเมืองใหญ่ ที่มีพื้นฐานทางประวัติศาสตร์ ชีวิตที่เต็มด้วยวัฒนธรรมและการศึกษา และมากไปกว่านั้น เมืองวรอตสวัฟใกล้เขตชายแดนของสองประเทศ นั่นคือชายแดนติดกับประเทศเช็กเกีย และชายแดนติดกับประเทศเยอรมนี ตั้งอยู่ห่างกรุงเบอร์ลิน 350 กิโลเมตร, ห่างจากกรุงปราก 280 กิโลเมตร, ห่างจากกรุงเวียนนา 390 กิโลเมตร และห่างจากกรุงวอร์ซอ 340 กิโลเมตร มีประชากร 632,240 คน ทำให้เป็นเมืองใหญ่อันดับ 4 ของประเทศโปแลนด์